
KESÄILTA LADOSSA. 



ON LÄMMIN kesäilta. Pieneen talonpoikaista- 
loon johtavaa metsäpolkua astelee kaksi lasta, 
kymmenvuotias poika ja ehkä pari vuotta nuo- 
rempi tyttönen. Poika kantaa maitokannua. 

He ovat kulkeneet kauan ääneti. Vihdoin tyttö 
keskeyttää vaitiolon: 

"Erkki", lausuu hän, "milloin sinä luulet isän pa- 
raneväin, niin että voimme taas jatkaa matkaamme?" 

"Sitä en tiedä, Martta*. Isä näyttää kuitenkin voi- 
van tänä iltana paremmin. Mutta et saa vaivata isää 
tällaisilla kysymyksillä. Hän on itsekin kovin huolis- 
saan viipymisestämme." 

"Kyllä isä aivan varmasti paranee, kun tulemme 
isoisän luo. Luuletko, että isoisä on rikas? Hänen 
luonaan saamme varmasti syödä itsemme kylläisiksi 
joka päivä." 

"Olen kuullut hyvin vähän kerrottavan isoisästä. 
Tiedäthän, Martta, ettei isä ole koskaan häntä näh- 
nyt." 

Lapset hiljentävät kulkuaan. He ovat saavuttaneet 
matkansa päämäärän — metsän laidassa olevain har- 
maan ladon. 

Lato, johon lapset myt tulevat, on yritetty järjes- 
tää asuinhuoneeksi. Oljille, ladon nurkkaan, on levi- 
tetty huopapeitteitä. Siellä lepää lasten isä. Tauti on 
lyönyt leimansa sairaan kasvoille. Tummat silmät 
ovat luonnottoman kirkkaat ja kuumeen puna peittää 
kuihtuneet posket. 

"Martta, tuo nopeasti lasi! Ja nyt, isä, juohan tätä 
hyvää maitoa. Tämä tekee varmasti sinulle hyvää. " 

Taitavasti, pisaraakaan tipauttamatta! poika on kaa- 
tanut maitoa lasiin, jonka hän nyt nostaa isän huulille. 
Isä tyhjentää sen hitaasti, yrittäen siten ilahduttaa 
pienokaisiaan.. 

"Eikö nyt tunnukin paremmalta, isä rakas?", kysyy 
Martta. 

"Niin, tunnen itseni hiukan vahvemmaksi tänä il- 
tana, siksi tahdonkin teille nyt puhua asiasta, joka on 
kauan mieltäni paimanut. Istukaa tähän aivan» vuo- 
teeni ääreen, en jaksa puhua kovalla äänellä." 

Lapset istuutuvat ja isä alkaa puhua hitaasti ja vai- 
valloisesti. 

"Lapseni, en enää voi sailata itseltäni enkä teiltä, 
että minun pian on jätettävä teidät. Minum täytyy 
nyt kertoa teille asioita, jotka ovat tärkeitä vastai- 
selle elämällenne. Voidaksenne oikein ymmärtää mi- 
nua, on minun kerrottava teille hyvinkin vanhoista 
tapahtumista. Kuten tiedätte, oli isäni, Herman 
Hesse, itävaltalainen. Jo aivan nuorena hän tuli tänne 
Suomeen arvossa pidetyn sirkusseurueen mukana, 
johon hän kuului. Hän oli yleisön suuri suosikki sekä 
kauniin etelämaalaisen ulkomuotonsa että suuren tai- 
tavuutensa tähden. Seurueemme oli suosittu koko 

maassa. Isälläni, joka oli seurueen parhaita kykyjä, 
oli hyvä paikka. Kun isäni sitten meni naimisiin erään 
sivistyneen tytön kanssa, ei tätä. pidetty ollenkaan 
alentavana tytölle. Maria oli jo silloin orpo ja köyhä, 
mutta hänellä oli lämmin sydän. Hänestä tuli hyvä 
puoliso ja äideistä parhain. 

Sain jo aikaisin oppia isäni ammatin, kun perheem- 
me kulki sirkusseurueen mukana. Äitini taas, joka 
oli saanut hyvän kasvatuksen, opetti minut lukemaan 
ja kirjoittamaan. Laskentoakin hän minulle opetti, 
joten en ollut tiedoissa ikäisiäni huonompi. 

Ankarana raivoava kolera vei minulta molemmat 
vanhemmat. Jäin aikaisin yksin maailmaan. Elatuk- 
seni saatoin kyllä ansaita, mutta sirkuselämässä pii- 
lee monia kiusauksia ja vaaroja, joihin nuorukainen 
helposti lankeaa. Äitini muisto ja isäni esimerkki — 
hän oli monessa suhteessa tovereitaan parempi — es- 
tivät minua kuitenkin täysin heittäytymästä ympä- 
rillä olevaan kurjaan elämään. 

Jouduimme matkoillamme Kannakselle, jossa tapa- 
sin äitinne, Martta Salmelan. Olimme hyvin erilaisia 
luonteeltamme, äitinne ja minä. Minä olin perinyt 
isäni etelämaalaisen ulkomuodon ja hänen kiivaan 
luonteensa. Äitinne koko olemus huokui valoa ja lem- 
peyttä. Kirkkaat siniset silmät ja helakka hipiä ku- 
vastivat hänen sisäistä ihmistään. Hän oli liian hellä 
ja tunteellinen viettämään sellaista levotonta elämää, 
jota minulla oli hänelle tarjottavana. Sitä en silloin 
ymmärtänyt. Hän oli varakkaan ahvenanmaalaisen 
talonpojan tytär. Sillä kertaa hän oli vierailemassa 
kaukaisen sukulaisensa luona. 

Varmasti juuri luonteemme ja ulkomuotomme eri- 
laisuus liitti meitä yhteen. Muutamia kertoja tavat- 
tuamme huomasimme olevamme sydämestämme kiin- 
tyneitä toisiimme. Kirjoitimme Martan isälle ja pyy- 
simme hänen suostumustaan kihlauksellemme. 
Martta oli varma, että isä antaisi suostumuksensa. 
Marttakin oli aikaisiin menettänyt äitinsä ja oli ehkä 
juuri sen takia saanut aivan erikoista hellyyttä osak- 
seen isän taholta. Isä oli kaikessa noudattanut tyttä- 
rensä toivomuksia. Mutta vastaus ei ollutkaan sel- 
lainen, millaista olimme odottaneet. Olimme suuresti 
hämmästyneitä. Martan isä nuhteli ankarasti tytär- 
tään ajattelemattomasta liitostaan ja vaati härntä heti 
purkamaan kihlauksensa ja palaamaan* kotiin. 

Katkerasti itkien hän näytti minulle kirjettä. En- 
simmäisenä ajatuksena hänellä oli taipua isän tah- 
toon. Ja siten hän olisikin säästynyt monilta vastai- 
silta suruilta, jotka aina seuraavat Jumalan neljän- 
nen käskyn — "kunnioita isääsi ja äitiäsi" — rikko-' 
mistä. Mutta ehkä juuri hänen luonteensa hellyys 
aiheutti kuitenkin sen, ettei hän kyennyt pysymään 
siinä, minkä oli ensin katsonut velvollisuudekseen. 
Hän rupesi päätöksessään horjumaan ja pyysi minua 
neuvonantajakseen. Nuoruuteni uhmassa ja pala- 
vassa rakkaudessani en kyeinnyt antamaan oikeata 
neuvoa. Olin varma, ettemme löytäisi onneamme 
muussa kuin toistemme omistamisessa, eikä minusta 
kellään ollut oikeutta asettua meidän välillemme. 

Niin sitten houkuttelin hänet — Jumala sen mi- 
nulle anteeksi suokoon — kanssani Viroon, missä 
meidät vihittiin. Kuvittelimme helposti lepyttäväm- 

me Martan isän, kun hän huomaisi, ettei hän voinut 
meidän liittoamme estää. Mutta siinä me erehdyim- 
me. Kirjoitimme yhteisen kirjeen, jossa nöyrästi pyy-» 
simme hänen anteeksiamtoaan ja siunaustaan. Mutta 
Martan isä oli taipumaton. Saimme vastaukseksi ko- 
van ja kylmän kirjeen. Isä vakuutti, ettei hän kos- 
kaan halua nähdä eikä kuulla puhuttavankaan kel- 
vottomasta/ tyttärestään ja ennusti onnettomuutta hä- 
nen tuleville päivilleen tottelemattomuutensa tähden. 

Tämä kirje oli meille ankara isku, ennen kaikkea 
äiti-haukallenne. Hän tunsi isän kirouksen alati seu- 
raavan askeleitaan. Ja onnettomuuksia todella ailkoi 
kasaantua tiellemme. Vanha kunnianarvoisa sirkus- 
johtajamme kuoli, eivätkä hänen seuraajansa kyen- 
neet säilyttämään seurueemme hyvää mainetta. Palk- 
kani väheni vuosi vuodelta. Toisinaan meillä oli ta- 
loudellisesti hyvinkin vaikeata perheen yhä lisään- 
tyessä. Äidinkin terveys alkoi murtua. 

Mutta älkää, rakkaat lapseni, vain erehtykö kuvit- 
telemaan äitinne viettäneen nämä monet vuodet alati 
surren ja mielipahaa kantaen. Ei, kyllä hän osasi olla 
iloinem. Sinä, Erkki poikani, varmasti vielä muistat, 
miten iloinen jai rauhallinen hän oli aivan viimeisiin 
aikoihin asti. Vaikka hän itse oli hyvinkin heikko, oli 
hän aina valmis meitä muita lohduttamaan. 

Vasta äitinne viimeisinä hetkinä minulle selvisi 
tämän hänen suuren mielenlujuutensa salaisuus. 
Katsokaa, lapset — ja isä otti esille vieressään) olevan 
kuluneen Raamatun — tämä kirja oli vastoinkäymis- 
ten päivinä tullut hänelle iloksi ja lohdutukseksi. 
Tästä kirjasta hän oli saamut varmuuden, että Ju-* 

mala oli antanut anteeksi hänen elämänsä suuren 
harha-askeleen. Äitinne poislähtö oli kaunis. Sinä 
Erkki, sen varmasti muistat. Hymy huulilla hän 
meille hiljaa kuiskasi: "Hyvästi, rakkaani, nyt menen 
kotiin.." Miten minua onkaan lohduttanut tietoisuus, 
että hän vihdoin löysi hyvän ja rauhaisan kodin. Sen 
minä täällä alhaalla/ olisin halunnut hänelle hank-» 
kia, mutta en kyennyt. 

Äitinne mieltä suretti eniten teidän tulevaisuu- 
tenne. Olimme päättäneet, ettette koskaan saisi esiin- 
tyä sirkuksessa, mutta kun aina jouduimme kulke- 
maan paikasta toiseen, emme myöskään olleet kyen- 
neet hankkimaan teille minkääinladsta muuta oppia 
tulevia päiviänne varten. Kun olitte pieniä, riitti teille 
se opetus, minkä äiti ja minä teille kykenimme anta- 
maan. Kodin miltei ainoa kirja, Raamattu, oli silloin 
Erkkinpoikani oppikirjana. Sitein, tämä kirja on tullut 
minullekin rakkaaksi. Tulevaisuutenne näytti hyvin 
synkältä. Äitinne viimeinen toivomus oli, että pääsi- 
sitte isoisänne luo, jos hän vielä eläisi. 

Ylpeälle luonteelleni oli kuitenkin hyvin vaikeata 
vielä kerran nöyrtyä appeni edessä ja pyytää häneltä 
apua lapsilleni. Vasta viime keväänä, kun tunsin, 
että voimaani alkoivat heikentyä, ja aavistin, ettei mi- 
nulla kenties olisi enää pitkälti matkaa edessäni, pää- 
tin jättää paikkani, myydä vähäiset talouskalumme 
ja niistä saaduilla rahoilla pyrkiä kanssanne Ahve- 
nanmaalle. Toivoin, että olisin saanut elää niin kauain, 
että olisimme päässeet sinne. Siellä olisitte sitten 
omin päin voineet etsiä isoisäänne. Eikä hän var- 
mastikaan olisi voinut kieltää teiltä apuaan. Mutta 

Jumala on toisin päättänyt, enkä nyt voi muuta kuin 
luottaa kaikessa Jumalan johdatukseen." 

Sairas makasi hetken ääneti, mutta näytti levotto- 
malta. 

"Erkkini", kuiskasi hän, "luepa Raamatusta se 
kohta, jossa puhutaan siitä, miten Jumala ruokkii 
taivaan linnut. " 

"Juuri sen kohdan luin usein äidillekin", ja Erkki 
luki Raamatusta nuo ihanat ja lohdulliset sanat Matt. 
6: 25 — 35. Rauhallinen ilme levisi sairaan kasvoille 
Erkin lukiessa Raamattua ja hetken päästä huomasi- 
vat lapset isän nukahtaneen syvään uneen. 

Sisarukset vetäytyivät hiljaisina etäiseen ladon 
nurkkaan. Martta oli kauan taistellut itkuaan vas- 
taan. Hän ei enää jaksanut pidättää, vaan painoi 
päänsä veljensä rintaa vasten ja itki hillittömästi. 
Erkki kietoi kätensä Martan ympärille. Hän. tunsi, 
että hänen oli nyt oltava siskonsa tukena ja turvana. 
Ja tämä tunne terästi hänen tahtoaan ja antoi hä- 
nelle voimaa unohtaa itsensä ja oma surunsa. Pian 
hän keksi keinon, jolla saattoi johtaa Martan ajatuk- 
set muualle. 

"Onko sinun nälkä, Martta?" 

"On toki ja käuhean kova janokin minulla on. Oli- 
sikohan) meidän ruokasäiliössämme mitään?" 

Ruokasäiliöksi lapset kutsuivat erästä ladon nurk- 
kaa, missä he säilyttivät ruokavarojaan, milloin niitä 
sattui olemaan. 

"On meillä. Isä antoi minulle vähän rahaa leivän 
ostoa varten. Kiltti täti siellä liikkeessä antoi minulle 

vielä vehnäpullankin kaupanpäällisiksi. Maitoa meil- 
lä myös vielä on." 

Erkki hiipi hiljaa ruokasäiliölle ja- palasi hetken 
kuluttua molemmissa käsissä maitotuoppi. Toisen tuo- 
pin päällä oli vehnäleipä viipale ja sen alla kova leipä- 
pala. Ne hän antoi Martalle. Itse- hän söi vain kovaa 
leipää ja maitoa. Martta ei sitä huomannut, ennen- 
kuin oli syönyt melkein koko annoksensa. 

"Miksi sinä, Erkki, et syö vehnäleipää. Tämä on 
kovin hyvää." 

Erkki vilkaisi salaa herkkupalaan. Vaadittiin to- 
della ponnistusta, jotta ääni kuulostaisi aivan välin- 
pitämättömältä hänen vastatessaan: 

"Minulla ei ole oikein nälkä tänään." 

Aterian jälkeen pienokaiset pian vaipuivat sikeään 
uneen. Päivän surut unohtuivat. Jumalan isän-silmä 
vartioi heitä. Olivathan he iltarukouksessaan jättä- 
neet itsensä Hänen huomaansa. 

ISÄN SIUNAUS. 



SAIRAS kävi päivä päivältä yhä huonommaksi. 
Eräänä päivänä hän lähetti lapset pyytämään 
luokseen Juho Eskolaa, nuorta isäntää, jonka 
ladossa he majailivat. 

Erkki ja Martta lähtivät käsi kädessä matkaan. 
Ujoina he tulivat talon tupaan ja esittivät asiansa. 
Isäntä oli parhaillaan päivällistä lopettelemassa. 
Kuultuaan, heidän asiansa hän hetken tuumaili ja 
siveli leukaansa. Nähtävästi hän mielessään mietti 
makeita päivällisunia, joista hänen piti luopua, jos 
noudattaisi kutsua. Hän inousi verkalleen pöydän 
takaa. 

"Vai niin", lausui hän Erkille, "sanot isäsi olevan 
heikkona sairaana. Sitten tässä ei taida olla muuta 
neuvona kuin lähteä matkaan." 

Juho Eskola oli oikeastaan luonteeltaan hyvä mies, 
mutta hän oli vain iniin tottunut aina ajattelemaan 
omaa etuaan, että harvoin hän tuli muita auttaneeksi. 
"Kukin raatakoon puolestaan" oli hänen sananpar- 
tensa. 

Ohi mennessään hän tuli vilkaisseeksi lapsiin. 
Erkki siinä seisoi lakkiaan hypistellen, ujona kuten 

aina vieraitten parissa. Mutta Martan koko huomio oli 
kiintynyt pöydällä oleviin ruoan tähteisiin. Nähtyään 
tytön halukkaat silmäykset hän virkahti vaimolleen 
tuvasta poistuessaan: 

"Äiti, etkö voisi antaa vähän ruokaa noille nälkiin- 
tyneille raukoille." 

Erkki karahti tulipunaiseksi. Miten häneen koski- 
kaan», kun heitä kutsuttiin "nälkiintyneiksi raukoik- 
si". Oli kyllä totta, että hän usein oli ollut päiväkau- 
siakin nälissään, mutta heidän ei kuitenkaan vielä 
koskaan ollut tarvinnut kerjätä eikä ottaa vastaan 
almuja vieraalta. 

Talonemäntä asetti pöydälle kaksi lautasta ja pyysi 
lapsia käymään pöydän ääreen. Erkki ja Martta kiit- 
tivät, istuutuivat rahille, ristivät kätensä ja lukivat 
puoliääneen ruokarukouksensa. Emäntä ja palvelija- 
tar katselivat ihmetellen heitä. "Kummallisia tapoja 
tuollaisilla maalaisnulikoilla", kuiskasi palvelijatar 
puoliääneen emännälleen. 

Lastenkin korviin nämä sanat kantautuivat. Martta 
laski lusikkansa syrjään ja huudahti puoliksi itkien: 

"Emme me ole maalaisnulikoita." 

"Ohhoh, vai sellaista herrasväkeä. Täytynee kai 
puhutella teitä ihan. neideiksi", tokaisi palvelustyttö 
pisteliäästi. 

"Älä ärsytä lasta", keskeytti emäntä. Marttakin 
pian rauhoittui nähdessään pöydällä olevat herkut. 

Erkistä ja Martasta tämä oli suorastaan juhla-ate- 
ria. Emäntä oli tuonut pöydälle perunoita ja sianliha- 
kastiketta, tuoretta leipää ja piimää. Ihan kilpaa- he 

söivät. Erkkikin, jonka ei tarvinnut säästää Martalle, 
piti puoliaan kuin mies. 

Lapset kiittivät hyvästä ruoasta ja lähtivät. Isä oli 
kieltänyt heitä tulemasta sisälle isännän siellä ollessa. 
He jäivät odottelemaan ladon lähettyvillä olevaan 
koivikkoon. 

Oli kaunis iltapäivä. Auriinko paahtoi helteisesti. 
mutta koivikon siimeksessä oli vilpoisaa. Linnut lau- 
lelivat kilpaa kiittäen Jumalaa, joka heistäkin huolta 
pitää. Kukkien tuoksu täytti ilman. 

"Oi, miten täällä on kaunista", riemuitsi Martta. 
Iloisesti jutellen he juoksentelivat ja keräilivät kuk- 
kia, joista sitoivat seppeleen. 

Ladon ovi aukeni. Lapset näkivät isännäin poistu- 
van kotiaan kohti. Erkki ja Martta riensivät isän 
luokse, Martalla syli täynnä tuoksua vaa apilaa ja sep- 
pele kiedottuna pään ympärille. 

"Oi, katso isä", huudahti hän kohottaen esiliinaanr- 
sa, "katso, miten kauniiksi Jumala pukee kukkaset." 

Isä hymyili pannen kätensä ristiin. 

"Niin, Jumalalle kiitos", lausui hän, "ettekö ole 
enemmän kuin ne." 

"Rakkaat lapseni", jatkoi isä, "Dlen yrittänyt par- 
haani mukaan huolehtia teidän lähimmästä tulevai- 
suudestanne. Eskolan isäntä on luvannut ottaa tei- 
dät luoksensa kuolemani jälkeen, siksi kunnes hänen 
onnistuu saada tietoja teidän isoisästänne. Olen» jät- 
tänyt hänelle jälellä olevan pienen rahasummani. 
Toivon, että isoisänne lähettää teille matkarahat ja 
tulee pitämään teistä huolen." 

Lopun päivää isä oli niin heikko, ettei hän- jaksa- 
nut puhua. 

Mutta illan tullen hän taas vähän virkistyi. Hän 
kutsui Erkin ja Martan luokseen ja pyysi heitä luke- 
maan "Isä meidän" ja "Herran siunauksen" Lapset 
laskeutuivat polvilleen isän vuoteen viereen ja isä 
laski kätensä heidän päällensä. Erkin ja Martan val- 
tasi niin syvä liikutus, että nyyhkytykset vain koho- 
sivat rinnasta, ja isä rukoili yksin: "Herra siunat- 
koon ja varjelkoon teitä, Herra valistakoon kasvonsa 
teidän päällenne ja olkoon teille armollinen, Herra 
kääntäköön kasvonsa teidän puoleenne ja antakoon 
teille rauhan." 

Kun lapset hiljaa nyyhkien kohosivat polviltaan, 
lausui isä: "Rakkaat lapset, isän siunaus on seuraava 
teitä teidän elämänne matkalla ja yhtä varmasti, kun 
uskon Jumalan kuulleen rukoukseni, luotan siihen, 
että Hän on suova teille valoisammat elonpäivät kuin 
vanhemmillenne suotiin. Turvatkaa aina Herraan 
Jeesukseen ja uskokaa kaikki huolenne Hänelle. Ja 
nyt, Erkki, lue minulle ihanista taivaallisista asuin- 
sijoista ja Jumalan rauhasta, joka käy yli kaiken ym- 
märryksen. Niistä kerrotaan Johanneksen 14 lu- 
vussa. 

Erkki luki nuo ihanat sanat, jotka niin monelle 
ovat valaisseet tien yli kuoleman laakson. Isä makasi 
hiljaa, kädet ristissä ja taivaallinen rauha kirkasti 
hänen kalpeat kasvonsa. Sitten hän pyysi Erkkiä ja 
Marttaa käymään levolle. Sairas itsekin nukahti — 
heräten, ei enää täällä synnin ja surujen maassa, vaan 
niissä ihanissa asuinsijoissa, jotka Jeesus Kristus on 



2 Isoisin luo. 

valmistanut Häntä rakastaville, siellä, missä Jumala 
on pyyhkivä kaikki kyyneleet heidän silmistään, eikä 
kuolemaa ole enää oleva, ei murhetta, ei parkua eikä 
kipua, sillä kaikki entinen on mennyt. 

MUUKALAISINA 



SEURAAVANA AAMUNA Erkki ja Martta herä- 
sivät' äänekkääseen keskusteluun. Ihmeissään 
Erkki kohotti päätään. Isän vuoteen vieressä sei- 
soivat Eskolan isäntä ja emäntä. Emäntäkin huomasi 
lasten heränneen. 

"Pikku raukat, ette kai tiedäkään, että isänne on 
kuollut", virkkoi emäntä, tullen Erkin ja Martan luo. 
"Isäkö kuollut", parahtivat lapset yhteen ääneen. 
Pikku Martta purskahti äänekkääseen itkuun, mutta 
Erkki ei jaksanut uskoa, että se oli totta. Hän riensi 
isän vuoteen viereen, polvistui ladon lattialle tart- 
tuen molemmin käsin peitteellä lepäävään kylmään 
käteen. 

"Voi, isä, rakas isä", vaikeroi hän, "oletko todella 
jättänyt meidät." 

Eskolan isäntä ja emäntä katselivat vaieten orpo- 
jen surua. Isännän silmäkulmaan kohosi väkisinkin 
kyynelkarpalo ja rintaan tuli niin kumman ahdistava 
tunne. 

"Eiköhän liene viisainta, että otat heidät mukaasi 
kotiin. Ehkäpä heidän on helpompi olla, kun pääse- 
vät pois täältä", lausui Eskolan isäntä vaimolleen. 

Eskolan emäntä tunsi itsensä hyvin neuvottomaksi. 
Hänellä ei itsellään ollut lapsia eikä hän tiennyt, mi- 
ten olisi lasten kanssa menetellyt. Hän tarttui Erkkiä 
käsipuolesta, nosti hänet ylös lattialta ja yritteli loh- 
dutella: 

"Kuulehan, poikaseni, pukeudu nyt nopeasti ja 
käske siskosi tekemään samoin. Äläkä itke noin ko- 
vasti. Kyllä kuolema oli isällesi parasta, kun hän oli 
niin sairas. Ja ehkäpä se oli sitä teillekin, jos tarina 
isoisästä on totta." 

Erkki alkoi kiireesti pukeutua ja Martta seurasi 
hänen esimerkkiään nyyhkytysten värisyttäessä pien- 
tä ruumista. 

Sillä välin Eskolan emäntä kokoili heidän tava- 
ransa Martan isosta liinasta tekemäänsä nyyttiin. 
Isäntä otti nyytin kainaloonsa ja lähti kotiinpäin. 
Kun Martta ja Erkki olivat pukeutuneet, tarttui 
emäntä heidän käteensä ja niin he kolmisin lähtivät 
Eskolaan. Erkki ja Martta olisivat mieluummin jää- 
neet latoon, joka muutaman viikon ajan oli ollut hei- 
dän kotinaan, mutta he tunsivat, että heidän oli alis- 
tuttava emännän tahtoon, joka piti lujasti heidän kä- 
siään omissaan. Ja olihan isäkin määrännyt, että hei- 
dän olisi oltava Eskolassa siihen asti, kunnes saapuisi 
tietoja isoisältä. 

Seuraavat päivät olivat hyvin raskaat pikku Mar- 
talle ja Erkille. Tuvan penkillä siskokset istuivat ja 
itkivät yhdessä. Heillä oli sanomattoman ikävä isää. 
Ainoat valopilkut päivän kuluessa olivat hyvät ate- 
riat. Emäntä sanoi, että he saisivat syödä niin paljon 
kuiri pikku vatsaan ikinä mahtuisi. Toisinaan emäntä 

antoi heille suuret voileivät käteen ja pyysi heitä 
menemään talon takana olevaan koivikkoon leikki- 
mään. Mutta ei leikki oikein tahtonut luistaa. He 
löysivät sieltä mukavan suuren kiven. Sille he kapu- 
sivat ja heti lähtivät ajatukset lentämään isoisän luo. 
Yhdessä he tuumailivat, minkä näköinen isoisä mah- 
toi olla ja tulisikohan hän olemaan heille kiltti. 

"Sinusta hän ihan varmasti pitää", sanoi Martta, 
"kun olet äidin näköinen, mutta minäpä olen isän 
.näköinen." 

"Niin, mutta sinulla on äidin nimi", lohdutteli veli. 
"Kuulehan Martta", jatkoi hän, "meidän täytyy joka 
päivä pyytää, että Jumala johtaisi meidät pian isoisän 
luo. Ja rukoillaan myös sitä, että Hän tekisi isoisän 
oikein kiltiksi meille." 

"Sen me teemme", innostui Martta. "Emmekö voisi 
rukoilla näin", ja Martta pani kätensä ristiin ja sulki 
silmänsä: "Rakas Jumala, lähetä isoisä pian nouta- 
maan meitä ja tee hänet rikkaaksi, ettei meidän tar- 
vitsisi koskaan nähdä nälkää ja tee hänet myös kil- 
tiksi, ettei meidän tarvitse pelätä häntä." 

"Mutta eikö meidän myös pitäisi rukoilla, että Ju- 
mala tekisi meidätkin kilteiksi, ettei isoisän tarvitsisi 
katua, että otti rliedät luokseen." 

"Sinä, Erkki, oletkin aina niin kiltti, mutta minä 
niin usein suutun Miljalle, kun hän kutsuu minua 
maankiertäjäksi ja nimittää muillakin rumilla ni- 
millä." 

"Kyllä sinun, Martta, sitten täytyy rukoilla, että 
Jumala tekisi sinut kiltiksi." 

Seuraavana sunnuntaina haudattiin pienokaisten 

isä. Hartaasti pyydettyään pääsivät Erkki ja Martta- 
kin mukaan hautausmaalle katsomaan isänsä viimeis- 
tä leposijaa. 

Iltapäivän he taas viettivät kahden koivikossa. 
Sieltä Milja heidät illan suussa tuli kutsumaan sisään. 
Tapansa mukaan lapset aikoivat rientää suoraan tu- 
paan, mutta Milja johtikin heidät suureen vieraska- 
mariin, jossa lapset eivät koskaan ennen olleet käy- 
neet. Paitsi isäntää ja hänen vaimoaan oli kamarissa 
vielä eräs vieras, tuiman ja vastenmielisen näköinen 
nainen. Hermostuneesti ja neuvottoman näköisenä 
itseään hetken aikaa käänneltyään Eskolan isäntä 
alkoi puhua: 

"Laps-et, huomenna alkaa uusi työviikko ja nyt on 
jo aika teidänkin käydä johonkin työhön käsiksi. 
Työtä tehdessä kuluu aika nopeasti, ja surukin siinä 
unohtuu. Sinä, Erkki, voit ruveta paimenpojaksi. 
Saat lähteä huomenaamulla Jussin mukaan, hän tulee 
opastamaan sinua. Uskon, että sinä selviydyt. Jos 
teet työsi kunnolla, saat kesän lopulla vähän paikkaa- 
kin. Tytölle ei meillä ole mitään työtä, mutta Ollilan 
emäntä on luvannut ottaa hänet huostaansa. Hänellä 
on vuoden vanha poika ja tyttö on mielestäni juuri 
sopiva hoitamaan lasta." 

Erkki ja Martta tuijottivat vuoroin toisiinsa, vuo- 
roin Juho Eskolaan, aivankuin eivät olisi käsittäneet, 
mitä heille puhuttiin. Ei heidän mieleensä ollut kos- 
kaan edes juolahtanut, että heidän olisi erottava. 
Martta vilkaisi salavihkaa naiseen, jota oli sanottu 
Ollilan emännäksi. Huomatessaan tämän tutkivan, 
kylmän katseen, hiipi hän lähemmäksi veljeään pii- 

lottaen kasvonsa hänen takkinsa helmaan. Erkki oli 
aivan poissa suunniltaan. Hän ei saanut sanaakaan 
suustaan, hän vain katsoa tuijotti kyyneleet silmissä 
Juho Eskolaan. Hänen silmistään kuvastui niin 
syvä suru ja äänetön avunhuuto, että isännän tuli 
oikein vaikea olla. Avuttomana hän painoi silmänsä 
maahan. 

Ollilan emäntä huomasi tämän ja kauhuissaan hän 
älysi, että hän voisi helposti menettää ne rahat, jotka 
hän tytön hoidosta oli vaatinut ja myös sen avun, min- 
kä hän tytöstä toivoi saavansa. Hän päätti nopeasti 
viedä asian ratkaisuun. 

Tarttuen Marttaa kädestä hän lausui: "Niin, nyt 
minun on sanottava hyvästi ja riennettävä kotiin. Mi- 
nunlaisellani köyhällä raukalla ei ole aikaa tuhlata 
turhiin puheisiin." 

Eskolan isäntä ei sentään voinut antaa hänen niin 
vain mennä tekemättä jotakin omantuntonsa rauhoit- 
tamiseksi. 

"Olkaa hyvä lapselle", lausui hän varoittavalla ää- 
nellä Ollilan emännälle, "puistakaa, että tyttö on 
vasta kahdeksan vuoden. Älkääkä vaatiko häneltä 
liikoja, tiedättehän, että olen luvannut maksaa hä- 
nestä. Ette saa vaatia, että hän tekisi työtä ruokansa 
edestä." 

"No, hyvänen aika, kaikkeahan te surette", päivit- 
teli emäntä hyvin lipevänä. "Kyllä minä tulen koh- 
telemaan häntä aivan kuin omaa lastani." 

Ei tämä lupaus Eskolan isäntää ja emäntää pahasti 
lohduttanut, sillä Ollilan emäntä ei ollut tunnettu ko- 
vin hellänä äitinä, mutta he yrittivät lohdutella it- 

seään sillä, ettei sopimusta enää käynyt peruuttami- 
nen, kun asia näin pitkälle oli mennyt. Ja tulisihan 
Ollilassa olo olemaan tytölle kuitenkin vain väliai- 
kaista. 

Ollilan emäntä kiskoi Martan mukanaan ulos ja ovi 
pamahti heidän jälkeensä kiinni. Erkki seisoi aivan 
jähmettyneenä paikallaan tuijottaen suljettua ovea. 
Kaikki oli tapahtunut niin nopeasti, ettei hän oikein 
käsittänyt mitä tapahtui. Mutta samassa hänelle sel- 
visi: "Martta on poissa, enkä edes saanut jättää hy- 
västiä hänelle!" 

Tämä hirvittävä ajatus herätti hänet jälleen tajui- 
hinsa. Parilla harppauksella hän oli ulkona pihalla 
aivan parahiksi nähdäkseen Martan uuden emäntänsä 
kanssa häipyvän läheiseen metsikköön. Hänen oli 
saatava keinolla millä tahansa lähetettyä Martalle vii- 
meiset jäähyväistervehdyksensä. 

Samassa hänen mieleensä juolahti, että tien vierei- 
seltä kukkulalta on laaja näköala. Pian hän oli 
siellä. Hengästyneenä ja hikisenä hän seisoi harjan- 
teen korkeimmalla kummulla. Ja aivan oikein, kum- 
mun juurella kiemurteli todella polku ja siellä kulki 
hänen rakas Martta siskonsa. Heiluttaen lakkiaan 
Erkki huusi minkä kurkusta lähti: "Hyvästi, Martta!" 

Hämmästyneenä Martta kääntyi ääntä kohti. Näh- 
dessään Erkin valtasi hänet syvä turvallisuuden tunne. 
Tuntui niin hyvältä tietää, että Erkin silmä seurasi 
häntä ja että Erkki tiesi, minne hän joutui. 

Ollilan väki asui lähellä Eskolaa, siitä Erkki oli 
iloinen. Ja mielessään hän päätti, että hänen täytyi 
saada tavata Marttaa. 

Ollilan, emäntä vei Martan ahtaalle, joka puolelta 
rakennusten ympäröimälle pihamaalle. Keskellä oli 
asuinrakennus, sivuilla aitat, talli ja navetta. 

Kun he tulivat pihamaalle, kiintyi Martan huomio 
ensimmäisenä pihan nurkassa telmivään lapsiparveen. 
Sieltä kantautui äänekkäitä ilohuutoja. Martta ku- 
vitteli ilon johtuvat äidin tulosta, mutta hän huomasi 
pian täydellisesti erehtyneensä. Kun emäntäkin huo- 
masi lapsilauman, päästi hän niin kimakan huudon, 
että pikku Martta aivan säikähti. Martan hän jätti 
siihen paikkaan ja oli samassa jo lasten kintereillä ja 
hajoitti pienen joukon jakamalla korvapuusteja, tuk- 
kapöllyjä ja lyöntejä sen kun ehti. Vallattomat ilo- 
huudot muuttuivat äkkiä itkuksi ja valitushuudoiksi. 
Lapset olivat äidin poissa ollessa keksineet piha- 
maalla olevan vesisoikon. Olipa lapsilla lystiä riittä- 
nyt pulikoidessaan siinä käsin ja jaloin. Mutta ly- 
hyeen loppui ilo. Nyt olivat lapset aivan likomärkiä, 
mutta se ei kuitenkaan näyttänyt kovastikaan äitiä 
surettavan. Hän tuli taas Martan luo, tarttui häntä 
kädestä ja vei ylös portaita keittiöön. Ei pikku Martta 
ollut koskaan nähnyt sellaista pesää. Huonekaluja, 
pesemättömiä astioita, ruuantähteitä, lasten leikki- 
kaluja, kaikkea sekaisin mullin mallin, eikä lattia 
näyttänyt moneen päivään nähneenkään luutaa. Puu- 
sohvalla nukkui mies. Martta arvasi, että se oli talon 
isäntä. Lattialla ryömi pikkuinen olento. 

"Tässä, tyttö, on pieni Otto, josta sinun on tästä 
lähin vastattava. Isä tietysti on taas nukkunut, vaikka 
hänen piti huolehtia pienestä. Onpa oikein Jumalan 
onni, ettei pikku miehelle ole mitään ikävää sattunut 

poissaollessani. Ota hänet nyt mukaasi ulos ja pidä 
samalla silmällä, että toiset rasavillit eivät taas keksi 
jotain uutta vallattomuutta." 

Marttaa ei tarvinnut kahdesti käskeä lähtemään 
ulos siivottomasta ja ummehtuneesta tuvasta ja pois 
kiukkuisen naisen läheisyydestä. Mutta miten hän 
selviytyisi hänelle uskotun pienokaisen hoidosta? 
Martta ei koskaan ollut hoitanut pientä lasta. Kai- 
kenlaiseen puutteeseen hän oli elämässään tottunut, 
mutta hellää hoitoa ja hyväilyjä hän oli aina saanut 
osakseen ja perlheen nuorimpana häntä oli säästetty 
kaikilta raskaimmilta töiltä. 

Pikku Otto ei vielä osannut kävellä, Martan täytyi 
kantaa häntä. Onneksi hän ei ollut kovin painava, 
vaan tavattoman pieni ja hento ikäisekseen. Vapise- 
vin polvin Martta lähti ulos oudon taakkansa kanssa, 
eikä häntä suinkaan rauhoittanut emännän huuto, 
joka kantautui tuvasta hänen korviinsa: 

"Jos pudotat hänet, joudut minun kanssani teke- 
misiin!" 

Martta istuutui Oton kanssa nurmikolle, ja pian 
oli hänen ympärillään neljä pienokaista, kaikki häntä 
nuorempia. 

"Mikä sinun nimesi on?", kysyi vanhin, pellava- 
päinen, takkutukkainen tyttö. 
"Martta Hesse", 

"Voi, miten kummallinen nimi, semmoista nimeä 
ei ole ollut kellään entisistä tytöistä," 

"Onko täällä ollut monta tyttöä ennen minua?" 

"On toki! Maija, joka joi' pikku pojan maidon, ja 
Vilma, joka särki kaikki, mitä käsiinsä sai, ja Kaisa, 

jonka hänen äitinsä otti pois täältä jo toisena päi- 
vänä, ja Liisa, jonka äiti ajoi matkoihinsa, kun hän 
vain leikki meidän kanssamme ja monta, monta 
muuta." 

Martta ei voinut olla toivomatta olevansa Kaisan 
asemassa, jonka hänen äittinsä otti pois heti seuraa- 
vana pävänä. 

"Minun nimeni on Anna-iStiina", jatkoi tyttö, "ja 
tuo. — hän osoitti siskoaan — on Liina ja sitten- kak- 
soset Antti ja Kalle, jotka eivät koskaan tee muuta' 
kuin pahaa. Jos he nyt vain meidät huomaavat, ei 
meille kunnian kukko laula!" 

Martta huomasi poikien olevan taas onnettoman 
vesisoikon ääressä ja pulskuttavan vettä toistensa 
päälle sen kuin ehtivät. Martta jätti pienokaisen 
nurmikolle ja juoksi poikien luo. 

"Pojat, lähtekää nyt heti pois täältä", sanoi hän, 
"äitinnehän kielsi teitä tuota tekemästä." 

Pojat eivät olleet tietääkseenkään, yrittelivät vain 
roiskutella vettä hänenkin päällensä ja Liina, joka 
seisoi siinä lähellä, nähtävästi halukkaana yhtymään 
veljiinsä, vastasi: "Se ei kyllä liikuta sinua." 

"Liikuttaa kyllä, minut on määrätty katsomaan, 
ettette tee vallattomuuksia." 

Liinan silmissä välähti. "No", lausui hän, "tee se 
sitten. Mutta jos äiti näkee meidät, saat kyllä sinä 
toruja, emmekä me." 

Liinakin meni soikon luo ja kolmisin he lähettivät 
oikein valtavan vesiryöpyn Martan kasvoille. Mart- 
ta raukka seisoi hetken aivan neuvottomana kat-- 
sellen peloissaan portaille päin, peläten Ollilan emän- 

nän ilmestyvän sinne. Mutta samassa hänen mie- 
leensä juolahtikin hyvä tuuma. 

"Jos olette oikein kilttejä, niin laulan teille." 

Hän muisti Erkin mielellään kuunnelleen hänen 
lauluaan. 

Martta juoksi takaisin pikku Oton luo, joka yksin 
jäätyään oli alkanut itkeä, otti hänet syliinsä ja alkoi 
laulaa erästä lempilauluaan. Martalla oli kirkas ja 
kaunis ääni, ja onnen pitkää pienet kiusanhenget 
kerääntyivät hänen ympärilleen. Heti laulun loput- 
tua oli alettava uusi. 

Martta oli jo laulanut ties kuinka monta laulua, 
kun emäntä tuli ulos tuoden kupillisen maitoa pieno- 
kaiselle. Hän antoi kupin Martalle samalla töy- 
keästi varoittaen häntä itse tyhjentämästä kuppia. 
Martta alkoi jo tottua pistosanoihin ja kun hän vielä 
muisti, mitä Anna-Stiina oli kertonut pikku Oton 
entisistä hoitajista, eivät emännän sanat häneen kos- 
keneet. Samalla emäntä kutsui suuremmat lapset 
sisälle illalliselle. 

"Sinä tietysti olet jo syönyt Eskolassa", lausui 
emäntä Martan puoleen kääntyen. 

"Ei minulla ole nälkä", vastasi Martta. Tämän- 
päiväiset kokemukset olivat vieneet häneltä kaiken 
ruokahalun. Eskolassa hän oli syönyt hyvän päiväl- 
lisen eikä hän ollut ennenkään tottunut moneen ate- 
riaan päivässä. Mutta nyt hän koki kuitenkin sel- 
laista, mitä hänelle ei tähän asti ollut tapahtunut: 
ruokaa ei suotu hänelle, vaikka sitä oli ja muille 
annettiin. 

Istuessaan siinä nurmikolla yksin hoidokkinsa 

kanssa hän tunsi, miten katkeruus täytti hänen sydä- 
mensä ja kyyneleet alkoivat vuotaa virtanaan poski- 
päille. Mutta Martalla ei ollutkaan nyt aikaa itkeä. 
Pikku Otto ojenteli käsiään innokkaana maitokuppia 
kohti. Martta asetti kupin hänen huulilleen ja tyy- 
tyväisenä hän huomasi, miten kuppi oli saman tien 
tyhjä. Kun Martta katseli sylissään lepäävää pientä, 
avutonta olentoa, tunsi hän samassa sydämensä läm- 
piävän. 

"Hän ei ole paha, niinkuin nuo toiset", ajatteli 
hän. "Oi, minä tahdon pitää sinusta oikein paljon", 
huudahti Martta, suudellen pikku Oton pientä, kal- 
peata poskea. 

Ei Martta tuntenutkaan enää itseään yhtä onnet- 
tomaksi. Keskellä sitä rauhattomuuden ja rakkau- 
dettomuuden maailmaa, johon hän oli joutunut, oli 
hänellä eräs, jota hän sai rakastaa, joku, joka tar^ 
vitsi häntä. Se teki Martan iloiseksi. 

Samassa syöksyivät toiset lapset pihalle ja Liina 
huusi; 

"Äiti sanoi, että sinun on pantava ffaenokainen» 
nukkumaan. Me kolme nukutaan yhdessä. Tule, 
niin näytän sinulle paikan." 

Liina juoksi jo täyttä päätä takaisin portaille ja 
Martta yritti seurata jäljessä, poika sylissä. 

Liina katosi pienen eteisen päässä olevan oven ta- 
paisen kautta. Martta meni perässä. Sisälle tul- 
tuaan hän katseli hämmästyneenä ympärilleen. 

Huone oli nähtävästi aiottu vaatesäiliöksi, mutta 
nyt se näytti olevan kaikenlaisen romun säilytys- 
paikkana. Martta oli ihmeissään, minne vuoteet teh- 

täisiin ja mistä ne tehtäisiin, mutta Lima ei näyttä- 
nyt neuvottomalta. 

Muutamalla taitavalla käden ja jalan liikkeellä 
kokosi liina yhteen nurkkaan kasan ryysyjä. "Tämä 
on minun vuoteeni", ilmoitti hän, ja samalla hän 
vetäisi orrelta vanhan hameen, jonka heitti vuoteel- 
leen. "Ja tässä on mulla peite", huusi hän tyytyväi- 
senä. "Mutta mitä sinä siinä seisot ja töllistelet. 
Pidä huolta, että saat jotakin itsesi ja pienokaisen 
alle. Sinä saat nukkua Oton vieressä, että kuulet, jos 
hän herää." 

Niin, Martan oli todella ryhdyttävä toimeen. Kesti 
kauan, ennenkuin hän sai itselleen ja hoidokilleen 
valmistetuksi makuupaikan, mutta kyllä se oli myös 
toisennäköinen kuin Liinan vuode. Hän etsi kaikki 
puhtaimmat ja siistimmät vaatekappaleet, järjesti 
ne kunnollisesti, levitti vuoteelle vanhain, kuluneen 
lakanan, jonka löysi eräästä nurkasta ja peitteenä oli 
hänen oma iso huivinsa. 

Sillä välin oli Liina riisunut päältään vähät vaat- 
teensa ja samassa hän jo nukkui sikeää unta. 

Kun Martta oli saanut pikku Oton vuoteelle ja 
sanonut hänelle hellästi hyvää yötä, hiipi hän hiljaa 
ikkunanaukolle. Lasi oli säretty, vai olikohan se 
otettu pois. Raitis tuuli hiveli hänen poskipäitään. 

Martta katseli yli niittyjen. Äkkiä hänen silmänsä, 
keksivät jotakin mieluista. Hän huudahti ilosta. 
Tuollahan oli lato, jossa hän oli asunut isän ja Er- 
kin kanssa. Hän ojensi kätensä sitä kohti, aivankuin 
se olisi ollut hänen rakas ystävänsä. Martan silmät 

täyttyivät kyynelillä. Hän puhui puoliääneen, ai- 
vankuin veljelleen: 

"Sinä, Erkki, kuitenkin välität minusta, ja Junia- 
kin välittää, niin, Jumalakin!" Nämä sanat hän lau- 
sui moneen kertaan ja niitä lausuessaan tuli hänen 
mielensä niin hiljaiseksi ja samalla iloiseksi. Ris- 
tissä käsin, silmät luotuina kohti kirkasta iltataivasta, 
rukoli hän Isänmeidän ja Herran siunauksen. 

Kevein mielin pieni Märta ennen pitkää nukkui 
syvässä levossa hymyn väreillessä hänen kasvoillaan. 

VAIHTELEVIA KOKEMUKSIA 



ENSIMMÄINEN ILTA oli myös Erkille hyvin 
vaikea. Hän kuljeskeli Eskolan pihamaalla 
eikä keksinyt, miten olisi saanut aikansa kulu- 
maan. Illasta ei tuntunut loppua tulevan. Sydän oli 
ihan pakahtua ikävästä. Mutta urhoollisesti hän tais- 
teli kyyneleitä vastaan. Hänen mieltään painoi vielä 
huoli Martan kohtalosta. 

Illalla Eskolan isäntä sanoi, että hän saisi tästä 
lähin nukkua siinä samassa ladossa, jossa hän isän 
ja Martan kanssa oli asunut. Erkki olisi tästä ollut 
hyvin iloinen, kunhan vain Martta olisi ollut siellä 
hänen kanssaan. Kun (hän sitten yksin illan hämär- 
tyessä hiipi tuttuun latoon, jossa jokainen kolkka ja 
jokainen esine kertoi hänelle niistä kahdesta rak- 
kaasta, jotka häneltä oli yhtäkkiä riistetty, tunsi hän 
ftsensä vielä monin verroin yksinäisemmäksi. Mur- 
heellisena Erkki paneutui levolle sille vuoteelle, jossa 
hän oli yhdessä Martan kanssa nukkunut. 

Silloin hänen mieleensä muistui lause, jonka hän 
viimeisenä iltana oli isälleen lukenut: "En minä jätä 
teitä orvoiksi, vaan minä tulen teidän tykönne." Ne 
olivat Jeesuksen sanoja, siitä hän oli varma. Ja Er- 



3 Isoisän luo. 

kista ne sinä iltana tuntuivat viestiltä taivaasta, jossa 
isä ja äiti asuivat ikuisessa ilossa Jeesuksen luona. 
Murhe väistyi hänen mielestään ja kaikki muuttui 
rauhaisaksi ja valoisaksi hänen sielussaan. 

Seuraavana aamuna Erkki heräsi omituiseen vin- 
kuvaan ääneen ja askelen töminään. Hämmästy- 
neenä hän aukaisi silmänsä. Suunnilleen hänen ko- 
koisensa poika oli samassa muutamilla pitkillä loik- 
kauksilla hänen vuoteensa vieressä. Pojalla oli ruos- 
ka kädessä, jota hän heilutti ilmassa. Leveä, hyvän- 
suopa hymy lievensi hänen uhkaavien eleittensä vai- 
kutusta. 

"Nyt on jo aika herätä", huusi hän. "Pane töpi-> 
näksi, niin ennätämme juuri parahiksi saamaan vä- 
hän ruokaa vatsaamme, ennenkuin Miina ehtii lopet- 
taa lypsynsä." 

Erkille alkoi valjeta, että poika oli varmaankin 
Jussi, jonka piti opastaa häntä uusissa tehtävissä. 
Erkki hyppäsi reippaasti vuoteestaan ja oli melkein 
saman tien valmis seuraamaan uutta ystäväänsä. 
Erkki oli heti ensi näkemältä mieltynyt tähän uuteen 
toveriinsa. Jussi tarttui Erkkiä kädestä ja pojat läh- 
tivät käsi kädessä rivakasti juoksemaan niittyjen 
poikki. Erkinkin mieli oli taas pitkästä aikaa iloinen, 
kun hän lakki kourassa seisoi tuvan ovella. 

Isäntä istui jo aamiaispöydässä. "Huomenta, pojat! 
Kas kun olette reippaan näköisiä! Käykäähän nyt 
tänne pöydän ääreen saamaan vähän ruokaa." 

Aterian päätyttyä emäntä ripusti Erkin selkään 
repun, jossa oli päivän eväät, ja antoi kannullisen 

maitoa mukaan. Ja niin Jussi ja Erkki lähtivät mat- 
kaan. 

Haka, jossa lehmiä lypsettiin, oli hyvin lähellä 
latoa. Pojat tulivat perille juuri kun Miina rupesi 
lypsämään viimeistä lehmää. 

"Oli hyvä", tuumi Jussi, "että meille jäi vähäsen 
aikaa. Teemme sinulle oikein kunnon raipan. Se, 
näet, on tarpeen, että voisit ylläpitää arvoasi ja vaa- 
tia kunnioitusta." 

Jussi veti taskustaan suuren luupäisen veitsen. 
Hän näytti aarrettaan Erkille. 

"Tämän ostin viime vuonna paimenrahoillani. 
Onko sinulla veistä?" 

"Ei ole", vastasi Erkki vähän häpeissään. 

"Kuulehan, minulla on näitä kaksi. Toinen on 
kyllä vähän huonompi, mutta sitä minä en ollen- 
kaan tarvitse. Sinä voit saada sen, jos haluat. Jussi 
kopeloi taskujaan ja löysi kuin löysikin sieltä lopulta 
lupaamansa veitsen. Erkki karahti ihastuksesta aivan 
tummanpunaiseksi kasvoiltaan. 

"Voitko todella antaa tuon minulle. Etkö ollen- 
kaan tarvitse sitä?" 

"En ollenkaan. Tule nyt, niin teemme oikein hie- 
not raipat itsellemme!" 

Kyllä Erkistä tuntui hauskalta, kun hän sai omalla 
veitsellään katkaista raipan toisensa jälkeen, karsia 
oksat ja sitten ilmassa läiskien koetella raipan not-< 
keutta ja hienoutta. Hän seurasi hyvin tarkoin Jus- 
sin esimerkkiä N kaikessa. 

Miinan äkäinen huudahdus ilmoitti pojille, että oli 
aika alkaa virantoimitus. Miinä työnsi syrjään puut 

aitauksen veräjältä ja lähti maitokiuluineen taloa 
kohti. 

"Nyt on oltava varuillaan, ettei Tähdikki suoraa 
päätä karkaa vehnäpeltoon," varoitteli Jussi. 

Jussin ennustus kävi heti toteen. Suuri, ruskea 
lehmä, jolla oli tähti otsassa, lähti juoksemaan päät- 
täväisen näköisenä vehnäpeltoa kohti muut lehmät 
kintereillään. 

Erkki halusi nyt näyttää Jussille taitoaan. Hän 
kipaisi lehmälauman eteen ja sai kuin saikin ne 
kääntymään takaisin läiskäyttämällä raippaansa il- 
massa, kuitenkin varoen koskettamasta sillä lehmiä. 

"Sepä kävi hienosti. Näytät olevain ihan täysi mes- 
tari", riemuitsi Jussi. "Nyt näytän sinulle hienon lepo- 
paikan." 

Melkeiif keskellä niittyä oli tuuhea tammi. Yhdellä 
aimo harppauksella Jussi oli tammessa. 

"Tämä on mainio vartiopaikka. Heti kuin karja- 
laumassa on jotain hullusti, niin nopeasti tästä 
pääsee paiskautumaan alas. Kas näin!" Ja samassa 
Jussi jo seisoi Erkin vieressä, joka ihaillen katseli 
toveriaan. ^ 

"Sinä varmaan osaatkin tehdä monta hienoa temp- 
pua?", kysyi Jussi hieman epäröiden. 

"En osaa, isä ei koskaan antanut meidän olla mu- 
kana sirkuksessa." 

Jussi näytti vähän pettyneeltä. "Sinusta taitaakin 
tulla sitten talonpoika. Siksi minäkin aion. Tänään 
saan ajaa heinäkuormia. Olen jo liian vanha käy- 
mään paimenessa. Oli oikein hyvä, että sinä tulit" 

Hetken mietittyään hän jatkoi: "Kyllä sinulla oli 

aika hyvä onni, kun tähän taloon jouduit, etkä vasta- 
päätä olevaan Ollilaan. Minä olin ensin siellä, mutta 
voi, millaista elämä siellä oli! ,, Hän sylkäisi näyt- 
tääkseen paheksumistaan. 

Erkki aivan kalpeni. "Miksi niin? ,, sai hän kysyt-t 
tyä. 

Jussi ei huomannut mitään, vaan jatkoi: "Niin, 
isäntä oli kyllä mukiin menevä selvänä ollessaan, 
mutta emäntä oli kamala. Ja pahinta oli ruoan laita. 
Äidin oli pakko lähettää evästä mukaani, niin niu- 
kasti siellä elää kitkuteltiin. Mutta täällä", jatkoi 
hän, "täällä ei ole hullumpaa. Mutta nyt minun on 
riennettävä. Heinäkuorma taitaa olla jo valmis. Hy- 
västi sitten!" 

Jussi juoksi tiehensä, mutta Erkki jäi murheelli- 
sena miettimään, mitä Jussi oli viimeksi kertonut. 
Erkin sydäntä ihan kouristi, kun hän ajatteli Mart- 
taa tuon "kamalan" naisen vallassa. Ja kaiken lisäksi 
hän ei saisi edes kylliksi ruokaakaan! Omantunnon 
soimauksin Erkki katseli omaa täyteläistä eväsrep- 
puaan. Mutta samassa hän hypähti ylös. Parilla harp- 
pauksella hän oli reppunsa luona ja tutki kiireellä 
sen sisältöä. Hän nauroi melkein ääneen puhellen 
itsekseen: 

"Miten ihmeessä voidaan panna näin paljon ruo- 
kaa mukaan yhtä ainoata poikaa kohti! Viisi pannu- 
kakkua, kaksi sianlihaviipaletta, tuollainen mahtava 
voileipä ja kokonainen reikäleipä ja sitten vielä kan- 
nullinen maitoa. Nämä minä kyllä jaan Martan 
kanssa. \Ja sitten hän erotteli ja kääri paperiin kol- 
me pannukakkua ja puolet voileivästään. 

"Tottakai minulla on oikeus antaa ne Martalle, 
kun kerran olen nämä saanut", tuumi hän. "Kunpa 
nyt vain saisin Martan käsiini." 

Ei Erkin mieltä enää niin painanut levottomuus 
Martan puolesta. Hän lähti kiertokäynnille vainiolle, 
kun Tähdikillä näytti olevan halua lähennellä kiel- 
lettyä vehnäpeltoa. Kierrokseltaan palattuaan hän 
meni tammen luo, jonka Jussi oli neuvonut lepopai- 
kaksi. "Kunpa pääsisinkin siihen yhtä ketterästi kuin 
Jussi!" Erkki yritti päästä yhdellä hyppäyksellä puu- 
hun, mutta se ei ollut niinkään helppoa. Hän yritti 
yhä uudelleen, kunnes oppi taidon. 

Istuessaan ylhäällä tuuheiden oksien suojassa le- 
vähtämässä ponnistustensa jälkeen Erkki tunsi it- 
sensä oikein iloiseksi. Oli toki suurenmoista, että voi 
ansaita itse leipäänsä ja tämä työkin oli Erkistä mie- 
luista. Kaikki olisi ollut oikein hyvin, kun vain 
Martta olisi ollut mukana! Erkin mieltä kuitenkin 
lohdutti toivo saada tavata Martta illalla. Eikä hänen 
eronsa tulisi olemaan pitkäaikainen. Kyllä isoisä var- 
masti pian kirjoittaa ja tulee noutamaan heitä. 

Saman päivän iltana istui Martta pienessä makuu- 
sopessaan päivän töistä lopen uupuneena. Hänen 
pieni hoidokkinsa oli ollut koko iltapäivän kovin le- 
voton, Martan oli ollut pakko kannella häntä ja nyt 
hänen kärsi varsiaan särki niin. Eikä pikku Otto tah- 
tonut vieläkään nukkua. Martta yritti kaikella ta- 
voin viihdytellä häntä, mutta pikku mies itki tauko- 
matta. Martan kärsivällisyys oli aivan lopussa. Niin 
paljon ikävää oli kulunut päivä tuonut mukanaan. 
Niitä muistellessaan kävi mieli väkisinkin katkeraksi. 

Vanhemmat lapset olivat koko päivän olleet hänen 
kintereillään ja kaikenlaisilla kepposilla ja kujeilla 
kiusoitelleet häntä. Emäntä oli ollut ilkeä hänelle ja 
tiuskinut lakkaamatta. Toisten syödessä hän oli ruok- 
kinut pikku Ottoa ja kun vihdoin hänen vuoronsa 
tuli, ei ollut juuri mitään ruokaa jälellä. Istuessaan 
siinä, sylissään tuuditellen itkevää Ottoa hänen mie-* 
leensä juolahti, että ehkäpä lagpsi itkee nälästä. Vä- 
häinen maitotilkka ei varmastikaan kyennyt sam- 
muttamaan lapsen nälkää. Martta tunsi syvää myö- 
tätuntoa pikku raukkaa kohtaan. Hän kuivasi kyy- 
neleet pienokaisen poskilta, yhä uudestaan kuiska- 
ten: "pikku raukka!" 

Martta kavahti äkkiä pystyyn; Hän oli kuullut tu- 
tun äänen hiljaa kuiskaavan nimensä. Oi, voisiko se 
olla totta! Hän riensi ikkunanaukolle, kurkisti ulos 
ja oli vähällä kirkaista ilosta. Sieltä pensaan takaa 
häämöittivät tutut kasvot. Veljen kirkkaat sinisilmät 
säteilivät tapaamisen ilosta. 

"Et usko, miten iloinen olen, kun tulit, Erkki," 
huudahti Martta. Pikku Martan silmät täyttyivät 
kyynelillä. Erkki huomasi sen ja hänen mieleensä 
muistuivat Jussin sanat. 

"Onko sinulla ollut hyvin vaikeata?" Enempää ei 
Erkki saanut sanotuksi, mutta hänen äänensä puhui 
enemmän kuin sanat. Martta tunsi, ettei hän ollut- 
kaan yksin, niinkuin oli itselleen luulotellut. "Voi, 
nyt kaikki tuntuu aivan yhdentekevältä", vastasi 
Martta, "en ole enää pahoillani, jos lupaat tulla joka 
ilta minua tapaamaan. Minulla on täällä hoidettava- 
nani pieni, herttainen poika. Hän on oikein kiltti, 

paitsi silloin kun hän on nälissään." Nämä sanat 
kuullessaan Erkki muisti, mitä hänellä oli taskussaan. 

"Minä toin sinulle vähän tuliaisia, otahan tämä 
vastaan." Erkki nousi varpailleen ja ojensi käärön 
Martalle. Uteliaana Martta aukaisi paketin. Erkin 
uhrautuvaisuus tuli runsaasti palkituksi, kun hän 
näki, millä riemulla Martta otti lahjan vastaan. 

Pikku Otto alkoi taas äänekkäästi itkeä. Sisarukset 
erosivat ystävällisesti toisilleen nyökäten. Martta 
nosti pienokaisen polvilleen. Tämän itku ei enää 
huolestuttanut. Martta vapisi innosta ja ilosta saa- 
dessaan antaa pienokaiselle syötävää. Hän nautti 
kaksin verroin lahjastaan jakaessaan sitä lemmik- 
kinsä kanssa. 

RAKAS VIERAILU JA SEN SEURAUKSET 



PARI VIIKKOA oli vierähtänyt. Tämä aika oli 
varsinkin Martalle ollut hyvin raskasta. Mutta 
lyhyet hetket iltaisin, jolloin hän sai tavata Er- 
kin ja uskoa huolensa hänelle, olivat pieniä ilon pil- 
kahduksia hänen elämässään. Pikku Otto, joka päivä 
päivältä yhä enemmän oli kiintynyt hoitajaansa, oli 
myös pieni auringonsäde Martan tiellä. Martan yl- 
peys oli rajaton, kun hänen lemmikkinsä nyt alkoi 
ottaa ensi askeleitaan. 

Eräänä aamuna Martan mennessä keittiöön, koh- 
tasi häntä outo näky: emäntä oli lattiata pesemässä. 

"Pysykää poissa tieltä, vekarat", huusi hän, "ja 
pitäkää huolta, että päivällisiksi olette siistinneet it- 
senne. Tammiston setä tulee meillä käymään." 

Näillä sadoilla näytti olevan vaikutus lapsilau- 
maan. "Tammiston setä tulee!", huusivat lapset yh- 
teen ääneen. Lasten riemulla ei näyttänyt olevan ra- 
joja. Vieras oli tervetullut, sen huomasi kaikesta. 
Ollilan emäntä oli itse tavallista kärtyisämpi, kuin hä- 
nelle tuli paljon ylimääräistä hommaa ja kiirettä, 
mutta hänen toransa ei lasten rauhaa häirinnyt 
Martta katseli ihmeissään, kun Anna-iStiina ja Liina 

kovalla touhulla rupesivat peseytymään. Tämä ei 
kuulunut juuri heidän tapoihinsa. Jotakin erikoista 
täytyi olla tulossa. 

"Martta, pidä huoli, että pikku veli on siistissä 
kunnossa", huomautti Anna-Stiina. "Tammiston setä 
on hänen kumminsa." 

Lapset kertoivat Martalle, miten kauhean hyvä 
Tammiston setä oli. Hiän toi aina tullessaan jotakin 
kullekin heistä. Lapset aprikoivat mielessään, mitä 
he tällä kertaa mahtaisivat saada. Martta ymmärsi, 
että pikku Oton oli todella esiinnyttävä edukseen hy- 
välle kummisedälleen. Hän otti lapsen mukaansa 
heidän yhteiseen huoneeseensa ja niin sitten alkoi 
Oton siistiminen. Martta pesi pojan ensin oikein pe- 
rinpohjin, sitten kammattiin hänen vaaleat kiha- 
ransa. Mutta miten siitä oli jatkettava. Martta kat- 
seli huolestuneena pojan likaista, kulunutta kolttua. 

Mitä oli tehtävä? Martta jo kuvitteli mielessään, 
miltä Otto näyttäisi vaaleassa, puhtaassa koltussa. 
Mutta mistä sellainen löytyisi. Samassa hänen mie- 
lensä kirkastui. Vavisten innosta hän avasi vaate- 
nyyttinsä. Siellä hänellä oli monta esiliinaa. Ne oli- 
vat tosin haalistuneita ja pieniä, mutta (kuitenkin 
puhtaita ja ehjiä. Eskolan emäntä oli pessyt ne ja 
jälkeenpäin lähettänyt Martalle. Martta valitsi jou- 
kosta yhden, joka oli jo kauan ollut hänelle liian 
pieni, mutta äidin viimeisenä työnä hän oli sitä sääs- 
tänyt. Sen hän sovitteli pikku miehen päälle. Liian 
pitkä se oli, mutta Martta ompeli helmaan leveän 
käänteen. Kun hän puki esiliinan Oton päälle, peittyi 
likainen kolttu kokonaan. Ottoa ei ollut tuntea sa- 

maksi pojaksi. Martan riemulla ei ollut rajoja. Hän 
kampasi nopeasti tukkansa, puki ylleen parhaan esi- 
liinansa ja niin he riensivät käsikädessä pihalle vie- 
rasta odottamaan. 

iHeidän ei tarvinnut kauan odottaa, ennenkuin 
pikku tytöt, jotka seisoivat tähystelemässä läheisellä 
kukkulalla, tulivat juosten ilmoittamaan sedän tule- 
van. Samassa rattaat jo kääntyivätkin portista si- 
sään. Martan koko ^huomio kiintyi rattailla istuvaan 
vanhaan, valkohapsiseen mieheen. Miten ystävälliset 
silmät hänellä olivat ja miten sydämellinen hymy. 
Ollilan isäntä oli heti vastassa toivottaen sedän ter-> 
vetulleeksi ja emäntä kumarteli lakkaamatta päivi- 
tellen sedän paljoja tuomisia. Lapset tunkeilivat 
ukon ympärillä, niin että hän tuskin pääsi vaunuista. 
Se ei näyttänyt kuitenkaan olevan vanhukselle vas- 
tenmielistä. Hänellä oli ystävällinen sana kullekin 
ja pienokaisille hän jakeli lahjoja. Kun lahjat oli 
jaettu, sai setä hetken olla rauhassa lasten iloitessa 
piparikakkuporsaistaan ja -hevosistaan. 

Setä katseli ympärilleen, aivankuin etsien jotakin. 
"En ole nähnyt vielä kummipoikaani. Hänen täh- 
tensä minä ensi sijassa tänne tulin", lausui hän. 

Märta toi nyt pikku Oton sedän luo. Ensimmäi- 
senä poika huusi: "Päijää, setä!", niinkuin Martta 
oli hänelle opettanut. Oli vaikea sanoa, kumpi tästä 
oli ihastuneempi, kummisetä vaikö Martta. Setä nosti 
pojan korkealle ilmaan. Ihmeissään hän katseli, mi- 
ten Otto-poika oli siistimpi kuin muut lapset. Kum- 
misetä otti Oton polvilleen ja antoi hänelle suuren 
piparikakkusydämen. Otto sai kummisedältään ar- 

vokkaammankin lahjan, hopealusikan, jonka varteen 
oli kaiverrettu hänen nimensä. Poika sai hetken leik- 
kiä tuolla kiiltävällä esineellä. 

Sedän huomio kiintyi lähellä seisovaan Marttaan, 
joka ihastuneena seuraili Oton leikkiä. Ukko veti 
hänet ystävällisesti puoleensa kysyen, kuka hän oli. 

"Nimeni on Martta, olen Oton hoitaja" 

"Niinkö, ja missä ovat vanhempasi?" 

"Isä ja äiti ovat kuolleet", vastasi Martta ja hänen 
suuret, tummat silmänsä täyttyivät Kyynelillä. 

Vanhus huomasi koskettaneensa arkaan kohtaan ja 
haluten lohduttaa Marttaa, veti hän hänet polvelleen. 
Siirtääkseen hänen ajatuksensa toisaalle kysyi hän: 

"Sinäkö, tyttöseni, olet tämän palleroisen näin siis- v 
tinyt?" Martta myönsi ilosta punastuen. Ja setä jat- 
koi: "Toin tullessani kaikenlaista toisille lapsille, ha- 
luaisin antaa sinullekin jotakin, kun niin kiltisti hoi- 
telet pientä kummipoikaani." Setä veti samalla kiil- 
tävän kymmenmarkkasen liivin taskustaan ojen- 
taen sen Martalle. Martta oi ollut uskoa silmiään. 
Sellaista rahaa hän ei ollut koskaan omistanut. Hän 
oli mielestään oikein rikas. Hän oli juuri kysymäisil- 
lään, riittäisakö raha kahteen laivapilettiin Ahvenan-i 
maalle, kun samassa emännän tyly ääni kutsui hänet 
tupaan. 

Setä ehdotti illalla lähtiessään, että kaikki lapset, 
paitsi Otto, saisivat saattaa häntä kappaleen matkaa. 
Pienokaiset olivat riemua täynnä. Martta pelkäsi, 
että hänen olisi jäätävä kotiin Oton luo, mutta hänen 
ihastuksekseen setä nosti hänetkin rattaille lausuen: 

"Äiti kyllä hoitaa Ottoa hetken, ijndnä mielelläni otan 
koko pikku joukon mukaani." 

Niin lähti' onnellinen joukko liikkeelle. Setä istui 
etuistuimella hyvin tyytyväisen näköisenä molem- 
mat pikkupojat vierellään. Pojat maiskuttivat 'suu- 
taan Pollelle ja nykivät ohjaksista. Takaistuimella is- 
tuivat pikku tytöt silmät ilosta loistaen ja posket heh- 
kuen. Äkkiä Martta huomasi jotakin, joka nostatti 
hänen ilonsa ihan äärimmilleen. Hän näki Erkin nii- 
tyllä, jonka ohi he ajoivat. Erkkikin huomasi sisa- 
rensa ja katseli ihmeissään hänen jälkeensä. Martta 
oli onnellinen, että Erkki sai nähdä, miten komeasti 
hän ajeli ja iloitsi jo siitä, että illalla hän saisi ker- 
toa Erkille tästä onnellisesta päivästä. 

Lapset saivat saattaa setää oikotielle, joka johti 
niittyjen poikki kotiin. Setä nousi rattailta ja nosti 
alas pienet matkatoverinsa ja lähti jatkamaan mat- 
kaansa, luvaten pian tulla takaisin. Lapset huiskut- 
telivat jäähyväisiksi, kunnes ei näkynyt jälkeäkään 
sedän valkoisesta olkihatusta. Lapsia ei haluttanut 
suoraan lähteä kotiin, he poikkesivat tiepuoleen ruis- 
kukkia poimimaan. Marttakin lähti heidän mu- 
kaansa, mutta samassa hänen mieleensä juolahti, että 
emäntä saattoi olla pahoillaan hänen viipymisestään. 
Hän työnsi ruiskukkakimpun vyöhönsä ja lähti kii- 
reen vilkkaa juoksemaan yli niittyjen kotia kohti. 
Portailla hän tapasi emännän, joka tuntui olevan ko- 
vin suutuksissaan. 

"Vai siinä sinä nyt vihdoin tulet", huusi hän. "Ota 
heti selvää, missä on Oton lusikka. Kukaan muu ei 

ollut siinä lähellä, kun Otto sen sai, eikä siitä ole 
näkynyt sen jälkeen jälkeäkään." 

Martta ei ymmärtänyt, mitä emäntä sanoillaan 
tarkoitti, mutta häntä ärsytti emännän kiivaus ja 
hänkin vastasi tiukasti: "Minä en kyllä tiedä, minne 
lusikka on joutunut" ja aikoi saman tien livahtaa 
emännän ohi keittiöön. Mutta samalla emäntä sivalsi 
häntä korvalle. 

"Siitä sait! Älä yritäkään tekeytyä viattomaksi. 
Tunnusta mieluummin heti varastaneesi lusikan." 

Väärä syytös sai Martan raivoihinsa. Pelko oli 
saman tien hävinnyt. Hän katsoi emäntää tuimasti 
silmiin, polki jalkaansa ja huusi: "Miksi lyötte mi- 
nua? En ole koskenut lusikkaan, vielä vähemmän 
olen sen varastanut!" 

"Tietysti et myönnä sitäkään, että olet houkutellut 
itsellesi rahaa sedältä ja keimaillut hänen edessään 
kaiken päivää. Jos lusikka ei ala ilmaantua tunnin 
kuluessa, lähetän poliisin niskaasi. Nyt sen kuulit!" 
Ja ovi pamahti kiinni hirveällä jyskeellä. 

Martta seisoi hetken aivan kuin maahan naulita 
tuna. Emännän viimeinen uhkaus täytti hänet kau- 
hulla. Martta ei oikein ymmärtänyt, mitä merkitsi 
saada poliisi niskaansa, mutta emännän uhkaavasta 
äänestä päätellen se mahtoi olla jotakin hirveätä. Ei 
Martan mieleenkään juolahtanut ruveta etsimään 
lusikkaa, jota hän ei ollut edes kädessään pitänyt. 
Hänen oli päästävä pakoon jonnekin, mistä eivät Ol- 
lilan emäntä eikä poliisi häntä löytäisi. Mutta minne 
hän menisi? Samassa hän 'muisti Erkin. Hän juoksi 
kysymään Erkiltä neuvoa. 

Erkki oli juuri laskenut karjan tarhaan ja oli läh- 
dössä kotiin illalliselle, kun hän näki Martan kiitä- 
vän niityn poikki häntä vastaan. Ihmeissään Erkki 
tuijotti sisartaan, joka seisahtui hänen eteensä pos- 
ket hehkuen ja tummissa silmissään raivoisa ilme. 
Sanat tulivat yhtenä ryöppynä hänen vapisevilta 
huuliltaan: 

"Hän sanoo minun varastaneen hopealusikan ja 
sitten hän lyö minua ja sanoo lähettävänsä poliisin 
niskaani, mutta minäpä piiloudun kauas metsään, 
etteivät saa minua kiinni — voi, Erkki, etkö lähde 
minun mukaani? Olen niin peloissani, niin kauhean 
peloissani!" 

Erkin päätös oli heti valmis. "Älä ole huolissasi", 
lausui hän, "minä kyllä autan sinua. Odota minua 
ladossa. Käyn vain sanomassa isännälle, että minun 
on lähdettävä. Tulen heti takaisin, eikä kukaan saa 
tehdä sinulle pahaa." 

Erkki riensi hakemaan Juho Eskolaa, Martan jää- 
dessä vavisten odottamaan hänen palaamistaan. Er- 
killä oli onni mukana, hän tapasi isännän heti pihalla. 
Tämä katseli ihmeissään hengästynyttä poikaa, joka 
hätäisesti kertoi: "He ovat häijyjä siskolleni tuolla 
naapurissa ja sanovat hänen varastaneen, vaikkei 
hän ole sitä tehnyt ja lupasivat lähettää poliisin 
hänen niskaansa ja nyt minun on mentävä hänen 
kanssaan." 

Erkki luuli näillä sanoilla riittävästi selvittäneensä 
asiat ja sen seikan, että hänen oli lähdettävä talosta. 
Isäntä ei kuitenkaan ymmärtänyt koko jutusta muuta 
kuin että Martta oli veljelleen valitellut emäntänsä 

kohtuuttomuutta ja päätti tilaisuuden tullen puhua 
tästä Ollilan emännän kanssa, hän lausui: 

"No, ei kai tuo niin vaarallista liene, jos hän on 
syytön, kyllä se tulee aikanaan ilmi." 

Erkki nosti lakkiaan ja lausui: "Kiitoksia ja hy- 
västi, isäntä!" 

Emäntä tuli saman tien häntä vahaan ja pyysi 
häntä tupaan, missä suuri voileipä ja maitolasi odot- 
tivat häntä. Erkki tyhjensi maitplasin, pisti voilei- 
vän taskuunsa ja lähti juoksemaan ladolle. 

Martta riepsi häntä vastaan. "Hän on aivan kin- 
tereillämme!", huusi hän. "Hän kulki tästä ohitse ta- 
lolle päin. Pelkäsin, että hän saa minut kiinni sinun 
poissaollessasi." 

"Ollilan emäntääkö tarkoitat?" 

"Tietysti häntä, tule pian nyt, juostaan metsään!" 

"Mutta emmekö ota mitään mukaamme?", kysyi 
Erkki katsellen ympärilleen. 

"Ei oteta, emmehän jaksaisi juosta silloin kyllin 
nopeasti. Äidin Uuden Testamentin pistin taskuuni, 
isähän pyysi, ettemme koskaan siitä luopuisi." 

Ja säikähtynyt Martta tarttui lujasti Erkkiä kä- 
destä vetäen hänet mukanaan ulos ovesta ja pian he 
katosivat mäen rinteellä kasvavaan pensaikkoon. 

METSÄSSÄ 



URINGON PAINUESSA taivaan rantaan, oli- 



vat siskokset jo kaukana metsässä. Ensi alkuun 



he olivat juosseet melkein yhtä päätä, silloin 
tällöin pysähtyen kuuntelemaan, ajaisiko joku heitä 
takaa. Mutta kun ei kuulunut muuta ääntä kuin met- 
sän hiljaista huminaa, hiljensivät he kulkuaan ja 
alkoivat keskustella. 

"Menemmekö me nyt isoisän luo?" kysyi Martta. 
"Sitä minäkin toivoisin, mutta sinne on niin hir- 
veän pitkä matka. Emme me pääse perille asti jalan, 
meidän on mentävä laivalla ja laivamatka, maksaa." 

Martta työnsi kätensä taskuun vetäen esille sedän 
antaman kirkkaan rahan. 

"Katsopa", huusi hän voitonvarmana, "etkö usko 
'tämän riittävän matkaa -varten?" 

Erkki katseli ihmeissään aarretta. "Mistä sinä 
tuon olet saanut?" kysäisi hän. 

Martta kertoi nyt sedän käynnistä ja sedän hä- 
nelle osoittamasta ystävällisyydestä. 

Jutellessaan lapset eivät olleet huomanneet metsän 
harvenevan, ennenkuin olivat aivan metsän laidassa. 
Äkkiä tarttui Martta lujasti veljensä käteen tuijot- 

taen kauhistunein ilmein edessään olevaa seutua. 
Hän pyörähti silmänräpäyksessä ympäri ja pujahti 
metsään kuin vainottu orava. 

Lapsille oli käynyt niin kuin usein käy tottumatto- 
malle metsänkulkijalle. He olivat tehneet metsässä 
kierroksen ja seisoivat nyt aivan vastapäätä Ollilan 
taloa. Näkivät vielä isännänkin taluttavan hevosia 
kotiin päin. Erkki seurasi sisartaan ja pelko, että 
heidät huomattaisiin antoi uusia voimia. Käsi kä- 
dessä, pamppailevin sydämin, he riensivät mättäit- 
ten ja kantojen yli tuntematta, miten terävät kivet 
haavoittivat heidän paljaita jalkojaan. Mutta pit- 
källe he eivät tätä vauhtia jaksaneet. Voimat rupe 1 - 
sivat uupumaan. 

Martta kompastui kaatuneeseen honkaan ja jäi 
siihen makaamaan. 

"En jaksa pitemmälle", läähätti hän. "Ja mitä mei- 
dän kannattaa juosta, ehkä me taas kohta tulemme 
samaan paikkaan. Jospa he ovat piiloutuneet sinne 
ja ottavat meidät kiinni. ,, Martta alkoi katkerasti it- 
keä, eikä itku ollut Erkiltäkään kaukana. Mitä oli 
tehtävä? Eihän voinut kuvitellakaan palaamista ta- 
kaisin noiden häijyjen ihmisten luo, jotka olivat niin 
hirveästi Martta parkaa peloitelleet, mutta melkein 
yhtä kauhistavalta tuntui olla yötä pimeässä met- 1 
sässä. Silloin juolahti Erkille mieleen ajatus, jonka 
hän heti kertoi Martalle. 

"Kyllä Jumala meitä auttaa. Emmekö rukoile yh-< 
dessä ja pyydä, että hän meitä johdattaisi?" 

"Rukoillaan, rukoillaan! Miten tyhmiä olimme, 
kun emme sitä heti tehneet. Silloin varmastikaan 

emme olisi eksyneet", sanoi Martta vakuuttavasti, 
pyyhkäisten hameen helmalla kyyneleet silmistään. 

Erkki ja Martta ristivät kätensä ja lukivat kaikki 
isän ja äidin heille opettamat rukoukset. Lopuksi 
Martta vielä rukoili: "Rakas Jumala, varjele meitä 
ensi yönä kaikelta pahalta ja anna enkelisi valvoa 
luonamme, että voisimme nukkua rauhassa ja huo-> 
mennä terveinä herätä." Syvä rauha täytti heidän 
pienet sydämensä. Metsä ei enää tuntunut niin pi- 
meältä ja kammottavalta, eikä se voinutkaan siltä 
tuntua, kun Jumala lasten pyynnöstä oli lähettänyt 
sinne valkeat enkelinsä. 

"Etkö usko, Erkki," lausui Martta, "että Jumala 
johtaa meidät kotiin isoisän luo, niinkuin hän johti 
Israelin lapsia päivällä pilvenpatsaan ja yöllä tulen- 
patsaan kautta?" Kun Erkki ei heti vastannut, jat- 
koi hän: "Etkö näe, Erkki, tuota ihmeellistä pilveä 
taivaalla. Ehkä "se on Jumalan tulenpatsas." 

Erkki katseli taivaalle Martan osoittamaan suun- 
taan, mutta hänen oli vaikea uskoa, että Jumala noin 
välittömästi näyttäisi heille tietä. Martan sanat joh- 
tivat hänen mieleensä uuden ajatuksen: 

"Kuillehan, Martta, minä paremminkin uskon, 
että voimme löytää tien katsomalla aurinkoon. Näin 
auringon laskeutuvan Ollilan talon taakse, kun sei- 
soimme metsän laidassa. Siellä siis on länsi, kun aina 
kuljemme itää kohti, emme enää toista kertaa joudu 
takaisin sinne." 

"Niin", tuumi Martta, "aurinkohan se juuri onkin 
Jumalan tulenpatsas." 

Rauhallisella mielellä painoivat sisarukset pienet 

päänsä mättään reunalle ja saman tien Nukku-Matti- 
kin heidät yllätti. 

Aurinko oli jo ehtinyt korkealle taivaalle, ennen- 
kuin sisarukset seuraavana aamuna heräsivät. Häm- 
mästyneenä Martta nousi istumaan, hieroi unta sil- 
mistään ja katseli ihmeissään ympärilleen. Tuon ah- 
taan, ummehtuneen komeron asemasta, missä hän 
viime viikkoina oli tottunut heräämään, näki hän nyt 
ympärillään metsän avarain salin, sinitaivat oli kat- 
tona ja sammal- ja kukkamatto lattiana. Hänen oli 
vaikea käsittää, missä hän oikeastaan oli. Vähitellen 
muistuivat hänen mieleensä kaikki eilispäivän ta- 
paukset. Mutta missä oli Erkki? Martta katseli ym- 
pärilleen ja huusi Erkkiä. Vastauksena kuului reipas 
ääni kukkulalta. Erkki siellä heilutteli lakkiaan ja 
huusi: "Tänne, tänne, Martta." 

Marttaa ei tarvinnut toista kertaa kutsua. Hän 
tapasi Erkin polvillaan kallionkolon partaalla, johon 
oli kokoontunut runsaasti sadevettä. Tuohesta Erkki 
oli valmistanut juoma-astian. Sen hän täytti vedellä 
ja ojensi Martalle. Raikas lähdevesi olisi ehkä pa- 
remmalta maistunut, mutta janoiselle tytölle kävi 
tämäkin täydestä. Riemulla Martta suostui Erkin 
ehdotukseen, että he käyttäisivät tuota kalliosyven- 
nystä pesuammeena. Oli hiin virkistävää pestä kas- 
vot ja jalat viileässä vedessä, että Martan täytyi vä- 
hän väliä oikein riemusta huudahtaa. Kyllä Erkki- 
kin oli iloinen, mutta hänen ajatuksensa näyttivät 
olevan muualla. 

"Onko sinulla nälkä?", kysyi hän. 

Martan kasvoilta hävisi iloinen ilme. "Unohdin ai- 

van, että me emme saa aamiaista tänään", vastasi 
hän alakuloisena. 

Erkin kasvot kävivät iloisiksi. Hän ei voinut enää 
olla kertomatta salaisuuttaan. "Aamiaispöytä ori ka- 
tettu tuolla lehtimajassa." Samassa hän lähti juoksu- 
jalkaa kiitämään koivikkoa kohti Martta kintereil- 
lään. Siellä odotti Marttaa odottamaton näky! Kuk- 
kien ja lehtien peittämälle kivelle oli asetettu muu- 
tamia voileipiä. 

Erkki pyyhki hikeä otsaltaan seuraten mielihyvällä 
Martan hämmästystä ja iloa. 

"Mutta Erkki", huusi hän taputtaen käsiään ihas- 
tuksesta, "Mistä sinä olet keksinyt nämä voileivät 
keskellä metsää?" 

"Loihdin ne esille." 

"Älä narraa! Ahaa, nyt minä tiedän. Sinä olet tie- 
tysti säästänyt ne eilisestä. Enkö vaan arvannutkin", 
riemuitsi Martta, aivankuin olisi tehnyt suurenkin 
keksinnön. 

Eivät he kauan ehtineet ihailla kaunista aamiais- 
pöytää. Lapsilla oli huutava nälkä. 

"Jos voileipiä kasvaisi puissa, minä kyllä haluaisin 
asua aina metsässä", selitti Martta tyytyväisenä, sil- 
millään seuraten oravan ketteriä liikkeitä puun ok- 
silla. 

"Parasta on kuitenkin se, että saamme olla yh- 
dessä." 

"Toivoisin vain, että pikku Ottokin olisi täällä luo- 
namme. Kyllä hänellä varmasti on ikävä minua." 

"Sellaisesta pikku ressusta olisi kovasti vaivaa 
täällä metsässä. Meidän on nyt tästä lähin hankittava 

itse ruokamme ja siitä kyllä tulee meille hommaa/' 
tuumi Erkki toimellisen näköisenä. 

"Mutta miten se käy päinsä?" kysyi Martta ih- 
meissään. 

"Katsos, metsässä on marjoja. Voimme syödä niitä, 
mutta me voimme niitä myös myydä ja ostaa rahalla 
leipää ja maitoa." 

"Kyllä sinä, Erkki, olet kekseliäs. Miten hauskaa 
meille tulee, kun saamme kulkea yhdessä täällä kau- 
niissa metsässä ja hankkia itse itsellemme ruokam- 
me!" Martta aivan hyppi ilosta tätä ihanaa tulevai-» 
suutta ajatellessaan. 

Erkki katseli hieman hymähtäen hänen lapsellista 
riemuaan ja tuntien itsensä kovin ymmärtäväiseksi, 
lausui hän: 

"Meidän on lähdettävä nyt poimimaan mansikoita 
ja mustikoita päivälliseksi. Minulla on jälellä enää 
vain pari leipäpalaa." 

Martta ehdotti, että he sentään ensin lukisivat 
aamurukouksensa, ettei kävisi niin hullusti kuin 
edellisenä iltana. Yhtä huolettomina kuin metsän sii- 
vekkäät laulajat lähtivät sisarukset sinä aamuna 
matkalle pyydettyään ensin Jumalan siunausta. 

Ensin oli saatava selville, minne päin matka oli 
suunnattava. 

"Miten saamme selvää ilmansuunnista näin kes- 
kellä päivää, kun aurinko ei nouse eikä laske?" ih- 
metteli Martta. 

"Isä on minulle sen taidon opettanut. Näin keski- 
päivän aikana aurinko on etelässä ja puiden varjot 
lankeavat pohjoiseen. Silloinhan helposti löytää 

muutkin ilmansuunnat. Jos asetut nenä pohjoiseen 
päin, on etelä selkäsi takana, itä oikealla ja länsi 
vasemmalla puolellasi. ,, 

Martta katsoi veljeänsä suurella kunnioituksella. 
"Kyllä sinä tiedät paljon", virkkoi'hän vakavissaan. 

Erkkiä ilahdutti Martan kiitos. "Niin, katsos, minä 
olen poika ja kokonaista kaksi vuotta sinua van- 
hemipi. Tännepäin lähdetään." 

Käsi kädessä iloisella mielellä sisarukset nyt lähti- 
vät vaeltamaan eteenpäin läpi varjoisien metsämä<- 
kien, missä päivänsäteet pujottelivat koivun hienojen 
lehvien lomitse ja leikkivät kapeilla metsäpoluilla. 

Vähän väliä he pysähtyivät poimimaan meheviä 
mustikoita. Ensin he söivät itsensä kylläisiksi, mutta 
sitten oli ruvettava keräämään niitä varastoon päi- 
vällistä varten. Mutta mihin niitä poimia? Erkki eh- 
dotti, että he poimisivat hattuihinsa, mutta kuu- 
massa auringon paahteessa, missä kypsimmät mar- 
jat kasvoivat, oli ajan mittaan hyvin tuskallista olla 
paljain päin. 

"Hei, Erkki, minäpä tiedän," huusi Martta, "hae- 
taan suuria tuohilevyjä ja tehdään niistä tuokkosia." 

Suuren, kaatuneen koivun rungosta he kiskoivat 
kaunista, valkoista tuohta. Tötterön muotoisia niistä 
tahtoi väkisinkin tulla, mutta vähätpä siitä, kunhan 
ne vain tehtävänsä tekivät. 

He tulivat suuren ahon rinteelle, ja sielläpä vasta 
oli komeita, kypsiä mansikoita, koko mäki oli ihan 
punaisena. Innoissaan lapset poimivat niitä tuokko- 
siinsa. Aurinko paahtoi kuumana, Erkkiä ja Mart- 
taa alkoi jo kovasti väsyttää ja mieli teki vilpoiseen 

metsään, mutta ensin oli saatava tuokkoset täyteen. 
Erkki oli aivan hiestä märkänä. Hänen mieleensä 
muistui järvi, jonka ohi he äskettäin olivat kulkeneet. 
Hän ehdotti Martalle, että he palaisivat takaisin jär- 
velle uimaan. Mutta Martalla ei ollut halua palata 
takaisin. "Mitä hyötyä olisi lähteä takaisin päin. Voi- 
han Jumala yhtä hyvin antaa meidän löytää järven 
edestäkin päin. ,, 

Ja hetken vaellettuaan he todella suureksi ihastuk- 
sekseen näkivät edessään pienen järven, jonka lai- 
neet houkuttelevina loiskivat rantaa vasten. Hetkeä- 
kään aikailematta olivat he riisuneet vaatteet yltään 
ja juoksivat suoraa päätä veteen. Järvessä oli ihana 
tasainen hiekkapohja. Lapset telmivät ja pulikoivat 
siellä mielin määrin veden huuhdellessa heidän kuu- 
mia jäseniään. 

Uinnin jälkeen maistui yksinkertainen ateria mai- 
niolta. Hetkisen levähtivät pienet matkamiehet ka- 
nervikossa ennenkuin lähtivät jatkamaan marjanpoi- 
mintaansa. Nyt oli haettava oikein kauniita ja kyp- 
siä marjoja, sillä heidän aikomuksena oli myydä 
saaliinsa tai saada se vaihdetuksi maitoon ja leipään. 

Poimiminen tuntui heistä nyt oikein mieluisalta, 
kun aurinko oli mennyt pilveen eikä kuumuuskaan 
ollut enää niin painostavaa. Tuokkoset olivat jo 
täynnä suuria punaisia mansikoita. 

Lapset ^ivät työn touhussa olleet huomanneet, että 
taivas oli käynyt synkäksi, vasta kun ukkonen alkoi 
jyrähdellä, huomasivat he uhkaavat pilvet. Samassa 
alkoi putoilla raskaita sadepisaroita. - Ankara raju- 
ilma oli nähtävästi tulossa. Erkki ja Martta katse- 

livat neuvottomina ympärilleen suojaa etsien. Aivan 
heidän vieressään olikin mahtava kuusi, jonka tuu- 
heat oksat muodostivat melkein läpäisemättömän 
katoksen. Siinä he nyt kyyköttivät pienellä kivellä 
aivan puun kupeessa. 

Hämmästyneinä lapset katselivat vaskenkarvaisia 
pilviä, jotka tuon tuostakin singahuttelivat kirkkaita 
salamoita, joita seurasi voimakas ukkosenjyrinä. Er- 
kin poski oli kalvennut. Häntä oli aina peloittanut 
ukonilmalla ja nyt, kun hän oli kahden pikku Mar- 
tan kanssa pimeässä metsässä, tuntui ukkonen hä- 
nestä entistä kammottavammalta. Martta huomasi 
tämän ja työnsi pienen kätösensä veljen käteen. Kuta 
uhkaavampana ukkonen jyrisi, kuta tiheämpään sa- 
lamat risteilivät synkällä taivaalla, sitä lähemmäksi 
toisiaan painautuivat pienet orvot. 

Aivan läheltä alkoi kuulua kummaa ääntä, katken- 
neitten oksien ryskettä ja sitten läheneviä askeleita. 
Lapset höristelivät ihmeissään korviaan. Ja aivan 
oikein, siinä laahusteli vanha, hyvin omituisen näköi- 
nen eukko metsäpolulla. Eukolla oli kovin pitkä nenä 
ja päässä hänellä oli, kuumuudesta huolimatta, paksu 
huivi ja sen päällä vielä ihmeellinen korkea hattu. 
Hän kantoi kädessään kukkuraista marjakoppaa, toi- 
sella kädellä nojaten suureen sauvaansa. Hiljaa vali- 
tellen hän läheni lasten turvapaikkaa. Vanhuskin oli 
huomannut suuren kuusen tarjoavan hyvää suojaa 
sateessa. 

Mutta kiirehtiessään rankkasateessa vanhus kom- 
pastui puun kantoon ja kaatui. Marjakori lensi ku- 

Kiirehtiessään rankkasateessa vanhus kompastui 
puun kantoon ja kaatui. 



moon ja marjat vierivät pitkin maata. Erkki ja 
Martta kiiruhtivat apuun. 

"Oletteko loukkaantunut pahoin?" kysyi Erkki 
säälien. 

"No, sen kai ymmärtänet", tiuskasi vanhus vihai- 
sesti. "Tämä nyt vielä puuttui. Koko päivän olen ol- 
lut liikkeellä saadakseni kopallisen marjoja ja tuolla 
ne nyt ovat. Voi, voi." 

"Voimmehan me poimia ne takaisin koppaanne", 
ehdotti Martta. 

"Noukkia takaisin, kyllä kai. Kelpaisi todella tar- 
jota herraskartanoon sellaista moskaa. Hohhoo! Niin, 
niin, kaikkea sitä ihmisraukan on kestettävä. Armo 
on tilannut ne ja ellen tule määrättyyn aikaan, os- 
taa hän marjat tietysti tenavilta, jotka lakkaamatta 
juoksentelevat siellä raakaleitaan kauppaamassa. 
Mutta Pekka^Juissio muorin marjojen vertaisia hän 
ei kyllä saa." 

"VoÄtehan ottaa meidän marjamme, muori", eh- 
dotti Martta. 

Eukko silmäili lasten marjoja ja ääni oli jo paljon 
lauhkeampi hänen vastatessaan: 

"No niin, eivätpä nuo hullumpia ole, mutta mitä 
äitinne sanoo, jos tulette kotiin ilman marjoja?" 

"Meillä ei ole isää eikä äitiä, eikä meillä ole kotia- 
kaan", vastasi Martta. 

"Mitä sinä puhut!", huudahti Pekka-Jussin muori 
hämmästyneenä, "mutta tottapa teillä on kuitenkin 
joku, joka teistä pitää huolta?" 

"Eikä ole, olemme ihan yksin. Olemme matkalla 

Ahvenanmaalle. Siellä meillä on isoisä", vakuutteli 
Erkki. 

Pekka-Jussin muorilla ei nähtävästi ollut käsitystä, 
missä Ahvenanmaa oli, ja sen takia hän tyytyi tähän 
selitykseen. 

"Missä aiotte nukkua ensi yönä?", jatkoi vanhus f 
"Täällä metsässä. Ei meillä ole muuta paikkaa, 
minne mennä", vastasi Erkki katsellen huolestuneena 
joka puolella heidän ympärillään virtailevia vesipu- 
roja. 

"Kuulkaahan, hyvät lapset", jatkoi vanhus, "teillä 
ei ole mitään yösijaa ja minulla ei ole marjoja. Jos 
annatte marjanne Pekka-Jussin muorille, saatte ensi 
yöksi katon päänne päälle. Suostutteko siihen?" 

Erkki ja Martta riemastuivat kovasti vanhuksen 
ehdotuksesta ja sateen hieman tauottua lähtivät he 
kolmisin Pekka-Jussin muorin tuvalle. Kun vanhuk- 
sen marjahuolet nyt olivat haihtuneet, alkoivat uudet 
valitusvirret. Polvi oli pahoin kaatuessa loukkaan- 
tunut ja lonkkaa ahdisteli reumatismi aina näin sade- 
ilmalla. Tämä oli mummon lempiaihe ja siitäkös 
riitti puhetta. 

Vihdoin oltiin perillä harmaan, sammaltuneen tu- 
van luona. Tupa näytti olevan ihan luhistumispis- 
teessään. Ovi oli matala ja kallellaan, ainoastaan 
Pekka-Jussin muorin tottuneet sormet kykenivät 
avaamaan ruostuneen lukon. Turvekatolla rehoitti- 
vat maksaruohot, voikukat ja kurjenpolvet. Mutta 
tuo matala maja, jonka katon alla Pekka-Jussin 
muori ensi kerran oli nähnyt päivän valon, jossa hän 
oli elänyt pitkän elämänsä monet tuskat ja niukat 

ilot, se maja oli kuitenkin hänen vanhojen päiviensä 
ilo ja ylpeys, eikä hän mistään hinnasta halunnut 
muualla sulkea silmiään viimeiseen uneensa. 

Vanhuksen ryppyisille kasvoille levisi tyytyväi- 
syyden ilme kun hän näki rakkaan kotinsa, missä 
häntä odotti lepo ja lämmin. 

"Kas niin", lausui hän, kun ovi naristen aukeni, 
"nyt voi vihdoinkin saada ryysynsä kuivatuiksi ja 
levähtää kaiken ahertamisen jälkeen. Olisivatpa nyt 
marjat herraskartanossa, niin kaikki olisi hyvin." 

Erkki ja Martta silmäilivät hämmästyneinä ym- 
pärilleen astuessaan Pekka-Jussin muorin hupaan. 
Kaikki oli niin ihmeen pientä nurkassa olevasta 
uunista seinäkelloon asti. Pieninkin paikka tuvassa 
oli käytetty, vaadittiin nähtävästi suurta järjestely- 
kykyä kun osasi asettaa esineet niin, että huoneessa 
pääsi liikkumaan. 

Kahvipannu porisi jo tulella, sillä Pekka-Jussin 
muori halusi tarjota lempij uomaansa ystävilleen. 
Tuon tuosta kurkisti mummo huolestuneena ulos ik- 
kunasta. Tosin ei enää satanut yhtä rankasti, mutta 
pilvinen taivas ennusti yhtämittaista yösadetta. 

"Hohhoo!" valitteli hän, "ja minä kun tällaisella 
ilmalla olen niin huonovointinen ja tuota lonkkaakin 
niin kolottaa!" Mutta tyhjennetty ään toisen kupilli- 
sen kahvia, kirkastui hänen otsansa. Hän laski kupin 
kädestä nyökäyttäen tyytyväisenä päätään. "Niin, 
ehkäpä tästä yritän lähteä." Hetken päästä hän kään- 
tyi Erkin puoleen: "Katsos, nyt on niin hullusti, että 
minun, vanhan rämän, on kerrassaan mahdoton 
mennä herraskartanoon tänä iltana, mutta marjojen 

on kuitenkin oltava siellä. Teidän on nyt kiltisti vie- 
tävä ne sinne. Tule tänne, poika, niin näytän sinulle, 
minne sinun on mentävä." 

Ikkunasta näkyi komea, puutarhojen ja puistojen 
ympäröimä herraskartano. 

"Tuonne kyllä löydän", vakuutteli Erkki. 

"Taloon tultua menette keittiöön, mutta ette mis- 
sään nimessä saa" jättää koria muille kuin Armolle. 
Teidän on kerrottava terveiset Pekka-Jussin muo- 
rilta, että hän on loukkaantunut pahanpäiväisesti tä- 
nään metsässä. Maksun saan kyllä toiste. Saa nyt 
nähdä, osaatteko olla kohteliaita. Sen vain sanon, 
että hän on ylen hieno ja ylhäinen rouva. 

Erkki ja Martta lähtivät matkaile luvaten tarkoin 
noudattaa PekkanJussin muorin neuvoja. Sateelta 
heitä suojasi muorin lainaama vanha, harmaa sateen- 
varjo. 

"Martta, sinun on puhuttava tuon ylhäisen rou- 
van kanssa", tuumi Erkki heidän lähestyessään her- 
raskartanoa. 

"Mutta miten minä häntä oikein puhuttelen? 
Armo, sanoi Pekka-Jussin muori, mutta miten häntä 
voi niin nimittää." 

"Ehkäpä hänen nimensä on Armo, vaikka se tun- 
tuukin vähän oudolta." 

"Minäpä sanon: rouva Armo. Ehkä häntä kutsu- 
taan siten, kun hän on niin ylhäinen", tuumi Martta 
rikkiviisaan näköisenä. 

"Mahtaa olla hienoa tämän talon väki", arvelivat 
lapset, kun komea linnamainen rakennus kohosi hei- 

dän hämmästyneitten silmiensä eteen. Nyt olisi vain 
löydettävä tie keittiöön. 

Parvekkeella huomasivat he naisen, joka korjasi 
astioita päivällispöydästä. Erkin ja Martan mielestä 
hän näytti kovin hienolta neidiltä. Arkaillen lapset 
lähestyvät häntä. Samassa pieni, valkopukuinen tyttö 
tuli hypellen avatusta parvekkeen ovesta. Erkki ja 
Martta saivat enemmän rohkeutta, niin että he us- 
kalsivat nousta alimmalle portaalle pidellen yhä 
mahtavaa sateenvarjoa ylhäällä. 

Nöyrästi tervehdittyään SQpersi Martta: "Pyy täisin 
puhutella rouva Armoa itseään. ,, 

Palvelustyttö nauroi ääneen. "Rouva Armoa", päi- 
vitteli hän, "onko mokomaa ennen kuultu!" 

Marttan mieli kävi alakuloiseksi, mutta hän rau- 
hoittui huomatessaan vaaleakutrisen tytön veitikka- 
maisesti, mutta hyväntahtoisesti katselevan häntä. 

"Äitiä sinä varmaan tahdot avata", ja tyttönen 
»pyörähti ovesta sisään. Pian hän palasi seurassaan 
kaunis, vaaleapukuinen nainen, joka hymyili heille 
ystävällisesti. 

"Tässä on rouva Armo", riemuitsi lapsi hyväillen 
äitinsä Hättä. 

Martta rohkaisi itsensä: 

"Minulla on terveisiä rouva Armolle Pekka-Jussin 
muorilta. Hän on loukkaantunut aivan pahanpäiväi- 
sesti tänään metsässä eikä jaksanut tulla tuomaan 
rouva Armon tilaamia marjoja, vaan lähetti meidät." 

"Ja oletteko te hänen lapsenlapsiaan?" kysyi rouva 
hymyillen ottaessaan marjat. 

"Emme ole", vastasi Martta, "me olemme isoisän 

lapsenlapset. Me vain nukumme Pekka-Jussin muo- 
rin tuvassa ensi yön ja sitten menemme isoisän luo." 

Marjakoria tyhjentäessään tyttö kuiskasi jotakin 
äidilleen, johon äiti vastasi: 

"Kyllä, kernaasti, Else pikkuinen. Vie lapset keit- 
tiöön, kyllä keittäjällä varmaan on jotakin tarjotta- 
vaa heille." 

"Ei, äiti", tuumi Else, "lapset varmasti ujostelevat 
palvelijoita. Enkö saa tarjoilla heille leikkituvassani. 
Voi, miten se olisi hauskaa. Sano, äiti, enkö saakin?" 

"Saat varsin kernaasti", vastasi ystävällinen rouva. 
Elsen juostessa keittiöön tilaamaan kaikkea, mitä 
"hienoihin pitoihin" tarvittiin, jutteli rouva lasten 
kanssa. "Pikku tyttöni haluaa pyytää teitä leiikkitu- 
paansa, siellä hänellä on teille jotakin tarjottavaa. 
Toivottavasti ette ole liian kylläisiä. Tämän hanka- 
lan kapineen voimme kenties jättää tänne." Hän sul- 
ki Pekka-Jussin muorin sateenvarjon, josta pienet 
vesipurot virtailivat portaille. 

Else riensi takaisin noutamaan pieniä vieraitaan 
leikkituvalle. Tytön ystävällinen iloisuus haihdutti 
pian sisarusten ujouden. Koko heidän huomionsa 
kiintyi Elsen näyttelemään komeuteen. 

Elsen leikkitupa oli oikea pieni talo. Köynnösruu- 
sujen ympäröimältä parvekkeelta johti kaksi ovea 
kumpikin mitä somimpaan pikku huoneeseen. Toinen 
huone oli oikea liedellä varustettu keittiö. Kaapissa 
oli kaikenlaisia ruoan valmistukseen ja tarjoiluun 
tarvittavia talousesineitä. Lasten ihastus oli rajaton 
Elsen selittäessä, että heidän ateriansa tarjotaan 
noilta pieniltä ruusunnuppu- ja lemmikkilautasilta. 



5 Uoiaän luo. 

Erkistä ja Martasta oli kaikki aivan satumaista. 
Melkein Martan kokoinen nukke näytti nukkuvan 
sohvalla. Pikku Martta seisahtui kuin lumottu sitä 
katselemaan. Hän näytti epävarmalta, oliko se elävä 
lapsi vai eikö. 

"Saat ottaa sen syliisi", lupaili Else. Loistavin sil- 
min istuutui Martta nuken viereen nostaen sen pol- 
villeen. Silloin, oi, ihmettä; avautui hitaasti kaksi 
suurta ruskeata silmää. Else iloitsi nähdessään, millä 
ihastuksella Martta katseli hänen lempinukkeaan ja 
miten hellästi hän silitteli "Lailan" tummia kiha- 
roita. Ei hän milloinkaan ollut huomannut leikkika- 
lukaan niin kauniiksi kuin tänään ihaillessaan niitä 
noitten lapsukaisten seurassa. 

Kun Erkki oli katsellut hetkisen äänetönnä tyttö- 
jen leikkiä, kiintyi hänen huomionsa pöydällä oleviin 
kuvakirjoihin. Hän ihaili päällimmäisen kirjan kan- 
silehdellä olevaa kuvaa uskaltamatta avata sitä. Else 
huomasi sen ja sanoi: 

"Jos sinua haluttaa, saat lukea sitä sillä aikaa, kun 
Martta auttaa minua pöydän kattamisessa." Sitä ei 
tarvinnut Erkille kahdesti sanoa. Oli vaikea pää- 
tellä, kuka heistä kolmesta oli onnellisin, Erkkikö, 
jota Robinson Kruusoen lukeminen hurmasi, Mart-< 
tako auttaessaan Elseä kaikkein somimman pöytä- 
kaluston kantamisessa kaapista vai Elsekö, joka nyt 
oikein huomasi todeksi äitinsä sanat: 'Jaettu ilo on 
kaksinkertainen ilo.' Pieni pöytä oli sievästi katettu 
ja sisäkkö toi tarjottimella herkkuja: tuoreita vehnä- 
voileipiä, 'ohukaisia, karviaismarjakiisseliä ja mai- 
toa. 

Iloinen ja kiitollinen oli kolmikko, joka istuutui 
Elsen ruokapöytään. Pienet vadit olivat lukematto- 
mia kertoja täytettävät. Iloisessa seurassa maistui 
ruoka mainiosti sekä emännälle että vieraille. 

Aterian jälkeen oli Erkin ja Martan heitettävä 
hyvästit pikku emännälle. Vaikealta oli erota kiltistä 
ja ystävällisestä Elsestä ja kaikista hänen tarjoamis- 
taan iloista. Else huomasi, miten Erkki kaihoten 
katseli Robinsonia ja lupasi, että hän saa kirjan mu- 
kaansa. "Olen jo lukenut sen. Minulla on monta 
muuta kirjaa, saat pitää sen", lausui Else. Sitten hän 
kääntyi Martan puoleen: 

"Sinunkin pitää saada joikin muisto minulta. Sano, 
mitä mieluimmin haluat. Lailaa, joka on lapseni, en 
vod antaa sinulle, mutta muuten saat valita, mitä 
ikinä haluat." 

Martan pää oli mennä pyörälle. Kaikki se ihanuus, 
jota hän iltapäivän kuluessa oli nälhnyt, kangasti nyt 
hänen edessään. Epäröiden hän silmäili kauniita tau- 
luja, pieniä kirkkaita keittoastioita, kukkamaljakoita, 
kaikkia keittiön kaapissa olevia aarteita, mutta hän 
älysi niiden olevan täällä oikealla paikallaan. Niistä 
ei hänellä olisi suurtakaan hyötyä matkalla isoisän 
luo. Salloin hänen silmänsä kiintyivät kauniiseen 
kansiniekkakoriin ja valinta oli tehty. "Tuohon olisi 
mainion hyvä poimia marjoja, en kai voi sitä saada?" 

Else nauroi hänen valinnalleen ja täytti korin ke- 
inujen jätteillä. Else oli kuullut lasten matkasuun- 
nitelmista ja arveli, että olisi hyvä, jos huomispäivän 
matkaa varten olisi vähäsen evästä. 

Elsen äiti lähetti Pekka-Jussin muorillekin koko 

joukon tuliaisia. Oli toki onni, että lapsilla oli millä 
muoria lepytellä. Lasten palatessa oli muori hyvin 
synkän näköinen, eikä hänen mielensä vähääkään 
lauhtunut kuullessaan, miten ystävällisen vastaan- 
oton hänen vieraansa olivat herraskartanossa saaneet. 

"Ja nyt te tietysti juoksette siellä jokikinen päivä 
tyrkyttämässä mansikoitanne, ettei toinen raukka 
tiedä, minne panna vaivoin kerätyt marjansa", to- 
kaisi muori vihaisena. 

Erkki vakuutteli, ettei heillä ollut ollenkaan aiko- 
musta asettua hänen tielleen, vaan jatkaa matkaansa 
aivan toisille seuduille. 

Kun Pekka-Jussin muori nyt käsitti, etteivät Erkki 
ja Martta olleetkaan; hänen kilpailijoitaan, tuli hä- 
nestä mitä ystävällisin emäntä. Vinniltä tuotiin alas 
tyynyjä, niistä valmistettiin kaksi vuodetta, toinen 
lattialle Martalle ja toinen Erkille sairanapöydälle. 

Lasten päästyä vuoteisiinsa muori haki esille suu- 
ren vanhan kirjan ja istuutui Erkin päänalusen vie- 
reen. Hän asetti nenälleen suuret messinkisankaiset 
silmälasit ja virkkoi: "En tiedä, miten nykymaail- 
man tapa on, mutta kun minulla olivat lapseni ko- 
tona, luin aina heille iltavirren ja sitten saivat he 
lukea iltarukouksensa." 

Tuulen humistessa kuusen latvoissa ja sateen rapis- 
tessa ikkunaa vasten istui vanhus, kädet ristissä 
kuluneilla kirjanlehdillä, lukien juhlallisella, laula- 
valla äänellä huo jutellen ruumistaan edestakaisin: 

Jo päivä laskee, kuitenkin 
luonamme olet alati. 

Ja nukkuissamme, Jumala, 
Sä olet yömme vartija. 

Ja Herrain' siipein varjossa, 
kylät, maat ovat levossa, 
myös hyväin lasten turvaksi 
on enkelit ain' avuksi. 

Ken Herran käskyt noudattaa, 
suloisesti hän maata saa. 
Hän. nousee jälleen iloissaan 
ja kiittää Isää ainiaan. 



PIMEYDEN KAUTTA VALOON 



ERKKI JA MARTTA olivat seuraavana aamuna 
jättäneet hyvästit Pekka-Jussin muorille ja jat- 
kaneet matkaansa. Illan suussa he olivat saa- 
puneet kauniille metsäiselle mäenrinteelle. Paikka 
viehätti heitä kumpaakin ja niinpä he päättivätkin 
yöpyä siellä. 

Kaksi viikkoa oli vierähtänyt lapsilta melkein huo- 
maamatta. Metsämäki oli ollut jatkuvasti heidän ko- 
tinaan. Aamusta iltaan he olivat vaeltaneet pitkin 
tienoota mansikoita poimien. Tuohesta he tekivät 
pieniä tuokkosia ja kävivät myymässä läheisellä rau- 
tatieasemalla näitä mansikkatuokkosiaan matkusta- 
jille. Asemalle mennessään he tavallisesti poimivat 
vanamoita, jotka Martta järjesti sieviksi pikku kim- 
puiksi. Kilvan matkustajat niitä Martalta ostivat. 
Kuluneet kaksi viikkoa olivat olleet Erkille ja Mar- 
talle onnenpäiviä. He olivat ansainneet hyvin man- 
sikkatuokkosillaan. Huolimatta siitä, että he olivat 
ostaneet yhtä ja toista ruokatavaraa, oli heille ker- 
tynyt sievoinen summa säästörahoja. 

Mutta sitten oli taivas äkkiä peittynyt pilveen. Oli 
jo satanut kaksi päivää peräkkäin. Oleskelu met- 

sässä menetti kaiken viehätyksensä. Sen lisäksi hei- 
dän tulolähteensä, mansikat, alkoivat olla hyvin har- 
vinaisia. Oli ollut pakko käyttää säästöjä ruoan os- 
toon. Erkkiä alkoi jo surettaa, ettei heidän matka- 
suunnitelmansa voisi koskaan toteutua. 

Kun viipymisessä ei näyttänyt olevan mitään apua, 
päättivät lapset lähteä matkalle kohti Turkua. Sieltä 
ehkä heille avautuisi tilaisuus päästä perille Ahve- 
nanmaalle. Kauniit unelmat junamatkasta heidän oli 
pakko heittää pois mieleistään. Heidän säästpnsä oli- 
sivat kokonaan huvenneet matkalippujen ostoon. 
Käsi kädessä he lähtivät vaeltamaan pitkin radan 
vartta kulkevaa maantietä. Silloin tällöin he poik- 
kesivat tien oheen ostamaan ruokaa talonpoikais- 
taloista. 

Matka edistyi hitaasti. Tuon tuostakin sadekuurot 
pakottivat heidät hakemaan suojaa tuuheitten kuu- 
lien alta. 

Reippaalla mielellä he olivat aamulla lähteneet 
matkalle, mutta kun he illan tullen lopen uupuneina 
paneutuivat levolle märälle nurmikolle, vierähtivät 
kuumat kyynelkarpalot pienokaisten poskipäille. He 
tunsivat itsensä sanomattoman orvoiksi. He hiipivät 
hyvin lähelle toisiaan, mutta siitä huolimatta kylmyys 
jäyti heidän jäseniään. 

Tiheä tihkusade herätti heidät seuraavana aamuna. 
Erkki kohottautui ensin istumaan, kylmien väreiden 
puistattaessa hänen ruumistaan. Hän ehdotti Mar- 
talle, että he lähtisivät <heti juoksemaan lämpimik- 
seen, mutta ihmeekseen hän huomasi, ettei Martta 
näyttänyt ollenkaan viluiselta. Poskilla liekehti heh- 

kuva puna ja silmissä oli omituinen loiste. Erkki 
tarttui siskoaan kädestä. Se oli polttavan kuuma. 

"Oi, onpa hyvä, ettei sinulla ole kylmä", sanoi 
Erkki, "minua palelee niin." 

"Kyllä minulla on oikein lämmin, mutta pääni, voi, 
miten siihen koskee. Kurkkuni on myös kovin kipeä." 

Erkki katseli pikku Marttaa ja samassa välähti 
hänen mielessään ikävä muisto. Tuollainen liekeh- 
tivä puna oli ollut isänkin poskilla viime päivinä. 
Salaman tavoin iski hänen mieleensä ajatus: "Entäpä, 
jos Marttakin kuolee!" Ei, se ei saa tapahtua. Erlkki 
kumartui siskonsa yli ruumiillaan suojatakseen häntä 
kylmältä sateelta. Mutta mitä apua siitä oli? Olihan 
Martta jo aivan likomärkä. Oi, nytpä hän tietää, 
mitä on tehtävä! 

"Martta pieni", lausui hän hyväillen viileällä kä- 
dellään hänen polttavaa otsaansa, "etkö jääkin tänne 
vähäksi aikaa, minä käyn etsimässä jonkun paikan, 
missä saisimme suojaa sateelta?" 

Martta katsoi häneen hajamielisenä: "Kyllä minä 
jään tänne." 

Nähdessään Martan noin välinpitämättömänä ja 
uupuneena, tuntui Erkki-raukasta kuin kaikki olisi 
mennyttä. Levottomuus ajoi hänet eteenpäin, aivan 
kuin Martan elämä riippuisi siitä, miten pian hän 
kykenisi hankkimaan hänelle turvapaikan. Erkki 
juoksi epätoivoisena sinne tänne, löytämättä mitä 
etsi, kaiken aikaa silmissään Martta poloinen makaa- 
massa kuumeisena märässä ruohikossa. Silloin joh- 
tuivat hänen mieleensä sanat: "Herra, armahda 
meitä!" Hän ei oikein tiennyt, missä hän oli ne kuul- 

lut, mutta ne löysivät vastakaikua hänen apua kai- 
paavassa, ahdistetussa sydämessään. Erkki pysäh- 
tyi, risti kätensä, kohotti silmänsä pilvistä taivasta 
kohti ja huusi kerta toisensa jälkeen: "Jumalani, Ju- 
malani, armahda meitä!" 

Lähtiessään taas eteenpäin uskoi hän täydestä 
sydämestään, että Jumala oli hänen rukouksensa 
kuullut. Hän ei enää harhaillut umpimähkään sinne 
tänne, vaan suuntasi kulkunsa eräälle kukkulalle, 
josta varmaankin olisi laaja näköala yli tienoon. Seis- 
tessään kukkulailla juoksusta läähättäen, huomasivat 
hänen tarkkaavat silmänsä kukkulan juurella mata- 
lan karjavajan. Saman tien Erkki pyörähti ympäri 
ja lähti' harppimaan riemuissaan suorinta tietä Mar- 
tan luo. 

"Martta, rakas Martta", huusi h^n jo kaukaa, "olen 
löytänyt hyvän suojapaikan, jossa on oikea katto. 
Jaksatko käydä sinne?" 

Hiljaa valitellen nousi Martta istumaan. "Kyllä 
friinä yritän". 

Onneksi matka ei ollut vallan pitkä. Tultuaan va- 
jaan huomasivat lapset ihmeekseen, ettei se ollutkaan 
aivan tyhjä. Suuri ruskea lehmä makasi eräässä nur- 
kassa, johon oli levitetty vähän heiniä. Se ei näyttä- 
nyt ollenkaan aralta, katseli vain sisääntulijoita tyy- 
nin, lempein silmin. Erkki oli paimenpoikana olles- 
saan tottunut lehmiin ja tiesi niiden voivan olla var-< 
sin lauhkealuontoisia. Siksi he menivät pelkäämättä 
sisälle. 

Erkki ymmärsi, ettei ollut hyvä antaa Martan 
olla määrissä vaatteissa. Hän auttoi Marttaa riisuu- 

tumaan ja hetkisen hyväiltyään lehmää, hän asetti 
Martan sen viereen, pehmeää, lämmintä turkkia vas- 
ten. Peitteeksi hän levitti sylillisen heiniä. Martta 
itse oli liian uupunut jaksaakseen tajuta, mitä tapah- 
tui. Hetken siinä levättyään hän nukahti. 

Erkki, joka kaikin mokomin halusi, että lehmä 
pysyisi hiljaa alallaan, istuutui sen viereen hiljaa sili- 
tellen sen kaulaa. Vastapalvelukseksi lehmä silloin 
tällöin nuolaisi hänen kättään. Ei kestänyt kauan, 
ennenkuin Erkkikin jo nukkui. 

Hetken kuluttua lähestyi nuori nainen vajaa. "Tul' 
lehmän, tul\ tul', lehmän, tul' ", huuteli hän tulles- 
saan. Ja vähän ajan päästä hieman kärsimättömästi: 
"Mansikki, Mansikki, missä olet, kun et tule vastaan?" 
Hän joudutti askeleitaan. Hämmästyneenä hän py- 
sähtyi vajan ovelle. Odottamaton näky kohtasi häntä. 
Mansikki käänsi hiljaa päätään ystävällisesti ynisten: 
"MrnmHhuu". Samassa Erkki heräsi silmäillen hä- 
millään Mansikkia, sisartaan 1 ja kauimmin vierasta 
tyttöä, joka kummastellen ja säälien katseli häntä. 

"Lapsi kulta", lausui vihdoin vieras, "mistä olette 
ja miksi ette pysy kotona tällaisella pahalla säällä?" 

Kun Erkki oli hieman tointunut hämmästykses- 
tään, kertoi hän lyhyesti heidän surullisen tarinansa 
ja pyysi anteeksi, että he olivat omine lupineen tun- 
keutuneet karja vajaan. 

Nuori tyttö kuunteli Erkin kertomusta kyyneleet 
silmissä ja sitten hän kumartui Martan puoleen. Hän 
nosti lapsen syliinsä lausuen: 

"Pikku raukkahan on kuuma kuin kekäle. Tule, 

poikani, mennään kotiin äidin luo! Hän kyllä osaa 
meitä auttaa. Mansikki saa nyt odottaa." 

Nukkuva tyttö sylissään ja poika vierellään hän 
kulki reijppaasti kapeata metsäpolkua. Koivun leh- 
väin välitse häämöitti jo hauska, punaiseksi maalattu 
talonpoikaistalo. Pihalla pyrähteli heitä vastaan val- 
koinen kanaparvi odottaen saavansa jotakin hyvää ja 
suuri harmaa kissa hykerteli mielistellen tytön kinte- 
reillä. 

"Kas, vctin, nyt kuvittelette, ettei Marjalla ole 
muuta tehtävää kuin teitä ruokkia. Tänään kyllä 
saatte hetkisen odottaa." 

Erkki oh vähän peloissaan. Olisikohan "äiti" yhtä 
ystävällinen kuin Marja? Tuvan oven avautuessa 
hiipi Erkki uuden ystävänsä taakse kurkistellen sieltä 
arkana ympärilleen. Lieden liiona istui vanha mum- 
mo perunoita pesemässä. 

Marja riensi heti hänen luokseen kertoen, mistä oli 
pienokaiset löytänyt. Erkki huomasi, että mummo 
sitä kuunnellessaan kävi kovin murheelliseksi. Sitten 
kohtasivat Erkin silmät mummon katseen — miten 
hyvä ja lempeä se katse oli! Erkki aivan unohti pai- 
naa katseensa maahan niin kuin hänellä viime aikoina 
oli ollut tapana tehdä vieraitten iparissa. Aivan kuin 
aurinko olisi alkanut paistaa, niin sydän lämpeni 
mummon ystävällisesti ojentaessa käsivartensa häntä 
vastaan. Empimättä riensi Erkki suoraan vanhuksen 
syliin. Tuo rakkaus teki niin sanomattoman hyvää 
kaiken sen jälkeen, mitä hän viime aikoina oli saa- 
nut kokea. Erkki painoi päänsä mummon rintaa vas- 
ten ja nyyhkytti. Mummo hyväili häntä hiljaa ja sa- 

maila hän pyysi Marjaa ottamaan esille tyynyjä ja 
valmistamaan pikku tytölle vuoteen sohvalle. 

Marjan rientäessä puuhiinsa nosti hän nukkuvan 
lapsen vanhuksen polville. Mummo katseli hellästi 
Marttaa ja jutteli rohkaisevasti Erkille: 

"Siskollesi tekee nukkuminen oikein hyvää. Saatpa 
vaan nähdä, lapseni, kohta me taas saamme hänet 
terveeksi." 

Erkki luotti täydellisesti mummoon tässä suhteessa. 
Ilolla hän tunsi, että toinen hänen kanssaan jakoi huo- 
let pikku siskosta. Oli kuin raskas kivi olisi äkkiä 
vierähtänyt pois hänen sydämeltään. Mieli tuntui 
niin iloiselta ja keveältä. Teki ihan mieli ilosta hyp- 
piä ympäri huonetta. 

Kun Martta oli pantu vuoteeseen, pyysi mummo 
Marjaa tekemään Erkille suuren voileivän. 

"Aamiaisemme ei vielä aivan heti valmistu", puihui 
mummo, "mutta sinulla, Erkki, on varmasti kova 
nälkä, kun olet viin?e päivinä kävellyt kovin pitkiä 
matkoja. Tuopa tuolta pöydältä kuppi, niin saat läm- 
mintä kahvia. Sinun on oikein kovasti syötävä, ettet 
sinäkin vielä sairastuisi." 

Marjan hoidellessa ulkona kaksi-» ja nelijalkaisia 
hoidokkejaan istui Erkki mummon j aikain juuressa 
varsin tyytyväisenä. Hän kertoi yhtä ja toista kulu- 
neesta elämästään. Oli niin helppo kertoa, kun mum- 
mo kuunteli tarkkaavana ja osaäottavaisena. 

Mutta eräs seikka Erkkiä kummastutti: mummo, 
joka näytti olevan niin aulis auttamaan, ei vielä ker- 
taakaan ollut liikahtanut paikaltaan. Hän oli vain 

pyytänyt milloin Marjaa milloin Erkkiä toimittamaan, 
mitä halusi. 

Ehkäpä mummo huomasi Erkin kummeksivan kat- 
seen, sillä hän lausui: 

"Kyllä minä varmasti sinusta olen hyvin laiska 
vanha mummo, kun lakkaamatta vaivaan toisia pyyn- 
nöilläni, mutta katsos, sairaus on tehnyt minut ram- 
maksi. En kykene ollenkaan liikkumaan omin neu- 
voin." 

Erkki katsoi häneen suurin, säälivin silmin, "voi, 
miten paljon sinun onkaan täytynyt kärsiä, rakas 
mummo", sanoi hän. 

"Kiitos, poikani. Mutta Jumala on ollut minulle 
kuitenkin ihmeen hyvä. Hän on antanut minulle hy- 
vän miehen, joka mielellään työntää minua tässä rul- 
latuolissa minne vain haluan ja reippaan, ystävällisen 
tyttären, joka tekee melkein kaikki kodin askareet. 
Työtä tehdessään Marja on alati iloinen, visertää kuin 
leivonen pitkin päivää. Tämä sairauteni ei tunnu 
niinkään raskaalta kuin sinä ehken kuvittelet. 

Aivan kuin äitinsä sanoja vahvistaakseen kuului 
ulkoa pihalta Marjan reipas laulu. Samassa hän jo 
ilmestyi ovelle kantaen maitokiulua kummassakin 
kädessä. "Terveisiä Mansikilta! Kun illalla menen 
lypsämään, on sinun, Erkki, tultava mukaan, niin 
saat oikein tutustua minun erinomaiseen lehmääni. 
Sen vertaista ei kyllä ole toista. Siitä varmasti olem- 
mekin Erkin kanssa yhtä mieltä." 

Marja oli jutellessaan kattanut pöydälle mummon 
valmistaman aamiaisen. 

Marttakin oli herännyt. Erkki riensi hänen luok- 

sensa kertomaan, miten kaikki surut nyt olivat päät- 
tyneet, kun he olivat tulleet näin hyvien kilttien ih- 
misten luokse. Kyllä Marttakin varmasti heti para- 
nisi. Erkin innokkaasti jutellessa aukeni ovi ja isäntä 
astui huoneeseen. Martan kasvot kirkastuivat äkkiä. 
Hän ojensi molemmat kätensä sisääntulijaa kohti ja 
huudahti: ''Oi, katso, setä! Miten hauskaa, että tu- 
lette tänne!" 

"Mutta mitä ihmettä, oletko sinä Oton pieni ystä- 
vä?" Vanhus nosti tytön polvilleen ja siihen Martta 
jäikin istumaan painaen turvallisesti poskensa hänen 
o Ikaansa vasten. 

Nyt vasta selvisi, että Erkki ja Martta olivatkin 
tulleet Tammistoon, Oton kiltin kummisedän luo. 
Lapset saivat nyt kertoa matkansa vaiheet aivan 
alusta lähtien. Erkki oikeastaan kertoi ja Martta istui 
ääneti vanhan ystävänsä sylissä kasvoillaan syvän 
von ja turvallisuuden ilme, aivan kuin hän nyt olisi 
löytänyt sataman, josta ei enää aikonutkaan lähteä. 

Aamiaisen jälkeen Erkki sai lähteä sedän mukana 
niitylle. Siellä oli koko joukko kauniita lehmiä, mutta 
erikoisesti Erkkiä kiinnostivat Harmo ja Rusko, talon 
komeat hevoset, jotka kaukaa juoksivat heitä vas- 
taan katsomaan olisiko isännällä leipäpala taskussa 
heitä varten. 

Seuraavina päivinä olivatkin Erkin suurimpana 
ilona nämä kävelyt sedän kanssa talon pelloilla ja nii- 
tyillä. Saipa Erkki olla apuna heinäkuorman teossa- 
kin, mutta hauskinta hänestä oli ajella ladolle täyden 
heinäkuorman päällä. Kovin mielellään hän lähti 

myöskin Marjan kanssa ruokkimaan vasikoita, por- 
saita ja kananpoikasia. 

Martasta oli oikeastaan hauskaa tuon vaivaloisen 
vaelluksen jälkeen maata kaiket päivät pehmeässä 
vuoteessa rakkaan mummon hyväilemänä ja hoitele- 
mana. Näitten päivien aikana tuli mummosta ja 
pikku Martasta erottamattomat ystävät. 

Heti kun Martta sai nousta vuoteesta, oli hänen 
suurimpana ilonaan juosta mummon asioilla. Mummo 
osaisi olla aina iloinen ja kiitollinen pienimmästäkin 
avusta. Hyvässä hoidossa Martta voimistui ihmeen 
pian. Tuon tuostakin toi Marja suuren munan, jonka 
hänen kaunein kanansa oli Martalle lähettänyt ja 
setä halusi välttämättä, että hänen kullanmurunsa 
oli juotava lasillinen Mansikin maitoa heti Marjan 
tultua kotiin maitokiuluineen. 

Tällä välin oli setä käynyt Ollilassa. Nämä olivat 
olleet kovasti hämmästyneitä kuullessaan Erkin ja 
Martan vaiheista. Sedän kysyessä kadonneen hopea- 
lusikan kohtaloa oli Ollilan emäntä hieman häpeis- 
sään kertonut, että lusikka oli löytynyt heinikosta 
portaiden vierestä "ettei heidän sen asian tähden tar- 
vinnut juoksennella maita mantereita". Sedän läh- 
tiessä oli Ollilan emäntä kerrassaan heltynyt pieno- 
kaisille, esiliinan helmalla silmiään pyyhkien oli päi- 
vitellyt: 

"Olipa siunattu asia, että nuo raukat joutuivat niin 
erinomaisten ihmisten luo. Toisella köyhällä raukalla, 
joka aamusta iltaan saa ahertaa työssä, ei ole aikaa 
eikä varoja ottaa osaa vieraiden lasten kohtaloon, kun 
on yltäkyllin omissaankin." Setä ei oikein päässyt sel- 



6 Isoisän luo. 

ville, itkikö Ollilan emäntä säälistä itseensä vaiko ka- 
tumuksesta, kun oli tullut oltua ilkeä Martalle. 

Setä sai vielä käynnillään kuulla, ettei Juho Esko- 
lan ollut tullut kirjoitettua Ahvenanmaalle ennen las- 
ten häviämistä ja senjälkeen se hänestä tuntui tur- 
halta. 

Tammiston setä katsoi nyt velvollisuudekseen kir- 
joittaa lasten isoisälle. Sedän kirjoittaessa istui hä- 
nen vaimonsa hyvin vakavan näköisenä mietteissään 
ja puhui puoliääneen itsekseen: 

"Niin, olisihan noille pikku poloisille hyvä, jos hei- 
dän isoisänsä vielä eläisi ja ottaisi heidät hoiviinsa, 
mutta tyhjältä tulee täällä tuntumaan heidän lähdet- 
tyään. Tytön-typykkä, joka aina pysyttelee lähelläni, 
ilahduttaa minua noilla lapsellisilla laverruksiliaan. 
Ja miten auliisti hän palveleekaan minua Marjan 
poissa ollessa. Mutta tapahtukoon, Jumala, sinun tah- 
tosi. Minä en suinkaan itsekkäistä syistä halua toi- 
voa, etteivät he pääsisi isoisän luo." 

Tammiston setä oli viisas mies. Hän tosin kirjoitti 
lasten vanhempien toivoneen, että isoisä ottaisi hei- 
dät hoitoonsa, mutta hän mainitsi samalla, että hän 
sekä hänen vaimonsa sydämestään pitivät pienokai- 
sista ja varsinkin hänen vaimonsa oli erikoisesti kiin- 
tynyt pikku Marttaafn. 

ISOISÄN VASTAUS 



KIRJE ISOISÄLLE oli lähetetty ja vastausta 
odotti jännittyneenä ainakin yksi Tannmiston 
asukkaista. Vaikka setä oli alunpitäen vakuut- 
tanut, että isoisän kirje voisi saapua korkeintaan pa- 
rin viikon kuluttua, Erkki ei yhtenäkään päivänä 
unohtanut kysyä: "Luuleeko setä isoisän jo saaneen 
kirjeen? Mahtaako isoisä jo tänään kirjoittaa?" tai 
"tulisikohan vastaus jo tänään?" Odottavan aika tun- 
tui kovin pitkältä. 

Lämpiminä kesäiltoina oli sedällä tapana istua por- 
tailla jotakin työtä näperrellen. Hänen vierellään 
istui täti lepuuttaen hetkisen ahkeria käsiään naut- 
tien ihanasta kesästä, "jonka Jumala oli meille suo- 
nut, näyttääkseen meille, v miten suuresti Hän meitä 
rakastaa". Martalla oli tapana silloin juoksennella 
pitkin niittyjä poimien tädille kukkia. Martta nautti 
nähdessään, miten tädin kasvot säteilivät tyytyväi- 
syydestä hänen hengittäessään niitten suloista tuok- 
sua ja järjestellessään tuota kirjavaa kokoelmaa so- 
miksi pikku kukkanipuiksi, joilla kaunisti huonettaan. 

Sellaisina hetkinä Erkillä oli tapana hiipiä omaan 
1 empipaikkaansa . 

Rakennuksen takana oli jasmiinipensaisto, joka 
juuri nyt oli täydessä kukassaan. Siellä Erkki tunsi 
itsensä täysin onnelliseksi. Ajatukset ja muistot tul- 
vivat mieleen aivankuin olisivat virranneet esiin val- 
kokukkain kuvuista. 

Tällaisina hetkinä hän muisteli äitiään. Myöhem- 
mät tapahtumat olivat ajaksi syrjäyttäneet nuo muis- 
tot, mutta hänen isoisää ajatellessaan ne taas muut- 
tuivat selviksi ja todellisiksi. Hän muisteli, miten 
kirkkaina äidin silmät säteilivät kun hän puhui lap- 
suutensa kodista ja rakkaasta isästään. Eräs tapaus 
oli haihtumattomasti painunut herkän pojan mieleen. 

Eräänä päivänä olivat siskokset leikkineet äidin 
sairashuoneessa. Leikin hetkeksi keskeytyessä luuli 
Erkki kuulleensa äidin nyyhkyttävän. Vuoteen luo 
hiipiessään huomasi hän, että äiti oli painanut kas- 
vonsa tyynyä vasten ja itki. Erkki yritti hyväilyl- 
lään lohduttaa äitiä. Pian hän tyyntyikin, kuivasi 
kyyneleensä ja virkkoi: "Erkkini, puhutaan yhdessä 
Jumalalle." Äiti sulki Erkin kädet omiinsa ja sitten 
hän hartaasti ja lämpimästi jätti pienokaisensa tai- 
vaallisen Isän suojaan, rukoillen Jumalaa suomaan 
heille kodin isoisän luona ja tekemään heidät iloksi 
hänelle. 

Näitä ajatellessaan hänen ajatuksensa saman tien 
rakentelivat tulevaisuuden suunnitelmia, jotka aina 
liikkuivat isoisässä ja hänen kodissaan. 

Martan onnellisessa sydämessä ei sitä vastoin ollut 
mitään tilaa tulevaisuuden tuumille. Hän eli vain 
hetken kerrallaan täysin nauttien sen tarjoamasta 
ilosta. 

Eräänä iltana Erkin palatessa kotiin niityltä hän 
tapasi sedän portailla syventyneenä kirjeen lukemi- 
seen. Erkin sydän melkein taukosi sykkimästä. Kir- 
jeet olivat harvinaisia talossa. Erkki oli varma, että 
kirje oli juuri isoisältä, mutta kysyä hän ei sitä toh- 
tinut peläten saavansa kieltävän vastauksen. Erkki 
hiipi hiljaa verannalle ja istuutui hiljaa sedän lähet- 
tyville. Tämä ei huomannut poikaa, vaan jatkoi luke- 
mista miettivän näköisenä. Vihdoin hän nosti sil- 
mänsä ja huomasi Erkin, joka herkeämättä katseli 
häntä aivankuin hänen kasvojensa ilmeistä arvatak- 
seen kirjeen sisällön. 

"Tulehan tänne, rakas Erkki", sanoi setä vetäen po- 
jan viereensä. "Sinua tämän kirjeen sisältö ennen 
kaikkea koskee." 

Marttakin oli saapunut ja henkeään pidättäen lap- 
set nyt kuuntelivat kirjettä, joka oli ratkaiseva heidän 
tulevan kohtalonsa. Setä luki: 

"Kunnioitettu lautamies Jooseppi Päiviö! 

Ensiksi tahdon teille ja vaimollenne lausua lämpi- 
mät kiitokseni kaikesta ystävällisyydestä ja huolenpi- 
dosta, jota olette osoittaneet lapsenlapsilleni. Mieleni 
tuli murheelliseksi, kun kuulin, että he niin kauan 
ovat olleet suojaa ja turvaa vailla. Ehkä voin puolus- 
taa itseäni sillä, että minä, heidän ainoa elossa oleva 
omaisensa, olen ollut tietämätön heidän olemassaolos- 
taan. Mutta itse minä kuitenkin olen ollut tähän 
kaikkeen syypää. 

Kirjeestänne huomasin, että sekä te että lapset 
olette tietoisia siitä erimielisyydestä, mikä minun ja 
tyttäreni välillä oli hänen naimisensa johdosta, jota 

en voinut hyväksyä. Olen myöhemmin katkerasti ka- 
tunut kovuuttani ja koettanut sovittaa, mitä olin rik- 
konut, mutta luultavasti kirjeeni eivät koskaan tytär- 
täni saavuttaneet. 

Kolme vuotta sitten näin sanomalehdestä, että tyt- 
täreni päivät olivat päättyneet. Senjälkeen on ras- 
kaana painanut mieltäni ajatus, etteivät viimeiset kes- 
kenämme vaihtamat sanat olleet hyvät. Jos eromme 
raskaana on painanut tytärtäni, ei se suinkaan mi- 
nusta ole tuntunut helpommalta. Nämä viimeiset kak- 
sitoista vuotta ovat tehneet minusta kumaraselkäisen, 
harmaahapsisen vanhuksen. 

En voi lajpsenlapsilleni tarjota iloista kotia, mutta 
kuitenkin olisi minulle suurin onni saada sulkea tyt- 
täreni lapset syliini ja saada pitää heistä huolta. Ju- 
mala on siunannut minua ulkonaisesti näitten vuosien 
aikana, ettei lapsilta siinä suhteessa tule m tään puut- 
tumaan. 

Minulla on myös taloudenhoitaja, joka on hoitanut 
hyvin taloani tyttäreni lähdettyä. Mutta sydämestäni 
soisin, että tyttäreni tytär kerran ottaisi käsiinsä ko- 
tini hoidon. Tuollaiset taloudenhoitajat haluavat kai- 
kessa hallita oman mielensä mukaan. 

Juuri siitä syystä, että Riitta-neiti on tyly luon- 
teeltaan, pelkään, ettei Martta oikein viihtyisi hänen 
hoidossaan. Olisin hyvin kiitollinen, jos vaimonne hy- 
väntahtoisesti haluaisi pitää Martan luonaan vielä 
muutaman vuoden, niin kauan kuin hän on äidillisen 
hoidon tarpeessa. Tietysti minä vastaan kuluista hä- 
nen puolestaan. Mutta Erkin minä sitä vastoin haluai- 
sin nyt heti luokseni. Taloni on aivan kaupungin ul- 

kopuolella. Hän voi käydä koulua kaupungissa ja kui- 
tenkin asua kotona. 

En ole ansainnut iloa saada nähdä lapsenlasteni 
kasvavan suuriksi minun silmieni alla, mutta kenties 
Jumala on kuullut rukoukseni ja antanut anteeksi 
vääryyteni lapsiraukkaani kohtaan. 

Toivon pian saavani kuulla, hyväksyttekö ehdotuk- 
seni ja haluaako vaimonne ottaa pikku Martan hoi- 
viinsa. 

Teidän kiitollinen 
Antti Salmela." 

Syntyi hetken äänettömyys sedän luettua kirjeen. 
Erkkiin' kirje oli tehnyt syvän vaikutuksen. Hänen 
silmänsä täyttyivät kyynelillä. Hiljaa hän hiipi alas 
portailta ja hävisi jasmiinipensaistoon. Hän halusi 
olla yksin voidakseen oikein ajatella loppuun tuon 
ihmeellisen ajatuksen: "Isoisä elää, oma isoisäni! Hän 
ikävöi nähdä minua, enkä tule olemaan koditon ja 
hyljätty." Rieimukas ilo täytti hänen sydämensä. Maa- 
tessaan siinä silmäillen sinitaivasta, joka häämöitti 
jasmiinioksain lomitse, oli hänen pakko kerta toisensa 
jälkeen huudahtaa: "Kiitos Jumalani, kiitos rakas Ju- 
malani!" 

Martta juoksi suoraan sisään tädin luo, joka istui 
tavallisella paikallaan ikkunan ääressä, kiipesi hänen 
polvilleen ja kietoi käsivartensa rakkaan ystävänsä 
kaulaan. 

"Täti, rakas pieni täti kulta, saanko jäädä luoksesi? 
Isoisä ei voi ottaa minua kotiin vielä moneen, moneen 
vuoteen." 

Setä tuli myös huoneeseen ja kertoi nyt isoisän kir- 
jeen sisällön. Täti näytti olevan yhtä iloinen saades- 
saan pitää "pienen apulaisensa" luonaan, kuin Mart- 
takin saadessaan jäädä vanhain ystäväinsä luo. 

Setä vastasi isäntä Antti Salmelalle, että hän vai- 
monsa kanssa sydämestään iloitsee saadessaan pitää 
huolta pikku Martasta. Isoisä kiitti sydämellisin sa- 
noin tästä lupauksesta ja kehoitti hankkimaan lapsille 
uusia vaatteita ja kaikkea, mitä he tarvitsivat. Kir- 
jeessä seurasi niin suuri seteliraha, etteivät lapset 
eläessään olleet sellaista nähneet. 

Sitten seurasivat ahkerat käynnit liikkeissä, tulipa 
Tammistoon oikein vaatturi moneksi päiväksi valmis- 
tamaan Erkille pukuja. 

Sillä aikaa täti ja Marja yksissä tuumin laittoivat 
Martalle uusia kolttuja. Uusissa kauniissa puvuissaan 
ei kukaan olisi siskoksia tuntenut pieniksi metsänvael- 
tajiksi. 

ERON HETKI 



AMMISTON pihamaata varjostavan suuren leh- 



muksen alla tapaamme Erkin ja Martan kau- 



niina kesäiltana muutamia viikkoja myöhemmin. 
Ei kuulu lasten suusta iloista naurua, he istuvat ääneti 
ja vakavina. Tämä on viimeinen ilta ennen Erkin läh- 
töä. 

Viimeiset viikot olivat kuluneet nopeasti monenlai- 
sissa puuhissa Erkin matkan valmisteluissa. Ei lap- 
silla ollut ollut edes aikaa miettiä edessä olevaa eron 
hetkeä. Mutta nyt olivat kiireet ohi ja Erkin matka- 
laukut odottivat valmiina vain lähtöä. Lapset olivat 
äkkiä havahtuneet todellisuuteen: tämä on siis vii- 
meinen ilta ehkä monen vuoteen, jonka he saavat yh- 
dessä viettää. 

Pikku Martan mielessä on pyörinyt yksi ainoa aja- 
tus heidän siinä istuessaan. Ei hän ole uskaltanut sitä 
sanoin ilmaista, tietäen kyynelten heti tulvahtavan 
esiin, jos vain yrittääkin puhua. Mutta se tuli sitten- 
kin, kyynelten ja nyhkytysten säestämänä. 

"Eiikki, luuletko, että meillä voi olla enää koskaan 
hauskaa, kun olemme niin kaukana toisistamme?" 

Erkillekin on pala kohonnut kurkkuun. Kyyneleet 

tahtovat väkisin sumentaa hänenkin silmänsä, mutta 
hän muistaa olevansa poika ja isoveli. Hän nielee 
kyyneleet päättävästi ja lausuu äänellä, jonka yrittää 
saada kuulostamaan hyvin iloiselta: 

"Kuule, Martta, minä kirjoitan sinulle hyvin usein. 
Eikö sinusta olekin hauskaa kuulla isoisästä ja hänen 
kodistaan? Ja ajattele, miten iloisia me sitten olem- 
mekaan, kun taas tapaamme toisemme!" 

Marttakin kuivaa kyyneleensä, nyyhkytykset vain 
vähän väliä kohoavat ilmoille. Samassa lasten huomio 
kiintyykin muualle. 

Setä ja Marja olivat olleet koko päivän poissa kotoa. 
Eivät Erkki ja Martta tienneet, minne he olivat men- 
neet. Täti oli vain kertonut isän menneen hakemaan 
Martalle lelua, josta hänelle varmasti tulisi olemaan 
iloa Erkin lähdettyä. Täti oli koko päivän ommellut 
pientä pukua ja ollut kovin salaperäisen näköinen. 

Lapset olivat huomanneet Harmon ajavan tietä pit- 
kin kotiin päin. Setä ja Marja sieltä rattailta heille 
jo kaukaa vilkuttivat. Erkki ja Martta riensivät heitä 
vastaan ja kurkistelivat uteliaina vaunuihin, mutta 
ei siellä mitään erikoista näkynyt. Vasta kun Marja 
nousi alas rattailta, huomasivat he hänen sylissään 
kummallisen suuren käärön. Olisikohan siellä huivin 
alla jotakin salaperäistä. 

"Oi, Marja, näytä meille, näytä meille!" huusivat 
he yhteen ääneen. 

"Ei vielä", sanoi setä. "Äiti saa nähdä ensin, sitten 
kutsumme teidät sisään." 

Ei auttanut muu kuin odottaa. Erkki ja Martta yrit- 

tivät arvailla, mikä ihmeellinen lelu se mahtoi olla, 
kun se oli niin kovin suurikin. 

"Eihän se vain mahda olla sellainen suuri nukke 
kuin Elsellä oli", tuumi Martta. "Ei se minusta oikein 
tänne soveltuisi, täällähän ei ole leikkitupaakaan." 

Sedän ääni kuului jo parvekkeelta kutsuvan heitä 
sisään. Lapsia ei tarvinnut kahdesti kutsua. Setä vei 
heidät kamariin. Siellä täti istui rullatuolissaan. Mutta 
mitä ihmettä hänellä olikaan sylissään. Erkki luuli 
sitä ensin suureksi nukeksi, mutta Martta huusi ihas- 
tuksesta: "Otto, Otto, pikku kullanmuruni!" 

Niin, se oli todellakin Otto, Martan pikku holhokki. 
Vanhukset olivat aavistaneet, ettei mikään paremmin 
voisi haihduttaa Martan ikävää Erkin lähdettyä kuin 
hänen pienen lemmikkinsä hoitaminen ja vaaliminen. 
Olihan Martta niin usein kertonut sedälle ja tädille 
pienestä Otosta, joka varmasti kaipasi häntä. 

Ottoa ei otettu Tammistoon ainoastaan Martan täh- 
den. Setä oli jo kauan pahoitellut, että hän kykeni 
tekemään niin vähän hyvää pienen kummipoikansa 
hyväksi. He olivat monta kertaa suunnitelleet Oton 
luoksensa ottamista, mutta Otolla ei ollut talossa hoi- 
tajaa. Marjalla oli yllin kyllin puuhaa taloudenhoi- 
dossa, eikä tädistäkään rampoine j aikoineen ollut 
Oton hoitajaksi. Mutta nyt ei ollut enää näitä esteitä 
talossa, kun oli pikku Martta, joka ei mitään niin har- 
taasti halunnut kuin saada hoitaa pientä Ottoa. 

Martta katseli pienokaista hellästi. Otto oli käynyt 
kovin laihaksi ja kalpea<fesi. Mutta Mansikin maito, 
joka hänet niin pian vahvisti, tekisi kyllä Otostakin 
pian pulskan pojan. Miten hauskaa tulisikaan ole- 

maan, kun saisi parhaansa mukaan hoidella Ottoa ja 
pistellä hänen suuhunsa kaikkea hyvää niin paljon 
kuin hän ikinä haluaa. Oikein herttaisen näköinen 
hän oli tuossa uudessa, puhtaassa tädin ompelemassa 
puvussa. Martta ei voinut olla suutelematta häntä. 
Silloin Otto ojensi käsivartensa häntä kohti jokeltaen: 
"Atta, Atta!" Otto tunsi hänet! Oi, miten onnellinen 
hän oli. Hänen täytyi ihan suudella setää ja tätiä kii- 
tokseksi tästä maailman parhaasta lahjasta! 

Marja oli valmistanut oikein juhla-aterian, olihan 
tämä Erkin viimeinen ilta Tammistossa. Kyllä siskok- 
set omastakin puolestaan nauttivat siitä, mutta vielä 
enemmän he iloitsivat Oton puolesta. Heidän sil- 
mänsä säteilivät ilosta jokaisesta suupalasta, minkä 
Otto söi ja itse hän ilmaisi tyytyväisyytensä huuta- 
malla yhä uudestaan: "Littää!" 

Surut olivat haihtuneet Erkin ja Martan mielestä 
sen päivän osalta ja pieni Martta, joka oli saanut niin 
odottamattoman huonetoverin, voi sinäkin yönä nuk- 
kua tyytyväisin mielin. 

Seuraavana aamuna oli lähdettävä hyvissä ajoin 
matkalle. Kaikilla oli kovasti puuhaa ja viimeisiä mat- 
kavalmisteluja tehtiin. Marja selitti, ettei hän millään 
ehdi laittaa Erkin eväskonttia kuntoon. Siskosten it- 
sensä olisi siitä huolehdittava. Samalla Marja laski 
niin iloisesti leikkiä heidän kanssaan, etteivät he ol- 
lenkaan huomanneet pikällisen eron nyt olevain aivan 
oven edessä. Ja niinpä sitten tapahtuikin se ihme, että 
Martta seisoi vilkuttamassa sedälle ja Erkille, jotka 
katosivat koivikkoon, eikä itkenyt lainkaan. Kun vii- 
meinen tomupilvi matkamiesten jälkeen oli kadonnut, 

kuului kimakka huuto parvekkeelta. Pikku Otto sinne 
oli ilmaantunut paljaassa paidassaan. Äidilliset huolet 
täyttivät nyt Martan mielen, ettei ollut aikaa surul- 
lisiin mietteisiin. 

VIHDOINKIN ISOISÄN LUONA 



ERKKI LÄHESTYI nyt toiveittensa päämäärää. 
Hän oli laivalla, joka vei hänet Ahvenanmaalle. 
Hän seisoi laivan kannella huis»kuttaen nenälii- 
nallaan jäähyväisiksi niin kauan kuin ihmisjoukkoa 
laivalaiturilla vähänkin näkyi. Viimeisenä siellä oli 
näkynyt sedän valkoinen olkihattu, mutta nyt ei enää 
näkynyt sitäkään. Mutta sen sijaan hänen korvissaan 
kaikuivat vanhuksen jäähyväissanat: "Pidä Jumala 
sydämessäsi, poikani, niin sinulle käy hyvin!" 

Miten usein hän ajatuksissaan olikaan elänyt tä- 
män hetken, ja kuitenkin, miten erilaiselta kaikki nyt 
tuntui — monessa suhteessa paljon onnellisemmalta, 
kuin hän oli rohjennut toivoakaan. Miten hyvin hän 
oli varustettu matkaa varten, verrattuna siihen, kun 
hän alkoi vaelluksensa Turkua kohti. Hänellä oli yl- 
lään uusi matkapukunsa ja sitä paitsi matka-arkku oli 
täynnä kaikenlaista tavaraa, aivan kuin noilla hänen 
ympärillään liikkuvilla hienoilla herroilla ja naisilla. 
Ainoa, mikä hänen iloaan himmensi, oli ikävä Mart- 
taa.. Mutta olihan Martalla hyvä olla rakkaitten ystä- 
vien luona Tammistossa. 
Erkki oli näihin mietteisiinsä vaipuneena, kun hän 

kuuli nimeänsä mainittavan. Hän kääntyi ja näki 
edessään kookkaan, tumman herrasmiehen. Erkki 
nosti lakkiaan ja katsoi kysyvästi vieraaseen. 

"Jaha, sinä siis olet Erkki Hesse? Sitäpä minä juuri 
aavistin nähdessäni sinun seisovan täällä yksiksesi. 
Olet ihan äitisi näköinen, hiukset ja silmät ovat aivan 
samanlaiset kuin hänellä. Olen tämän laivan kapteeni 
ja isoisäsi hyvä ystävä. Hän pyysi minua pitämään 
huolta sinusta matkalla. Vanhempani olivat isoisäsi 
ja isoäitisi naapureja. Äidilläsi ja minulla oli hyvin 
usein tapana leikkiä yhdessä." 

Erkin silmät säteilivät kuullessaan nämä sanat. Tä- 
mä vieras on ollut äidin ystävä. Pitkään aikaan hän 
ei ollut tavannut ketään, joka tunsi äidin. Teki niin 
hyvää kuulla puhuttavan hänestä. 

"Minulla on täällä vähäsen kiirettä", jatkoi kapteeni 
Koivu. "Minulla ei ole paljon aikaa seurustella kans- 
sasi, mutta mennään nyt yhdessä alas salonkiin juo- 
maan kupillinen kahvia. Sitten, jos sinua haluttaa, 
voit lähteä kanssani komentosillalle, niin saat nähdä, 
miten laivaa ohjataan." 

Erkistä oli hyvin ihmeellistä astua hienoon salon- 
kiin ja istuutua pehmeälle samettisohvalle. Huoneessa 
oli paljon väkeä, mutta tarjoilijatar tuli heti heidän 
luoksensa kysymään, mitä kapteeni ja hänen holhok- 
kinsa haluaisivat. 

"Tuokaapa meille vadillinen hienoja leivoksia", sa- 
noi kapteeni Koivu. "Minä melkein luulen, että ne 
maistuvat tuon ikäiselle, vai mitä, poikani?" 

Tietysti ne maistuivat, mutta Erkki oli puolittain 

häpeissään joutuessaan näin kapteenin hyväntahtoi- 
suuden kohteeksi. 

Vielä paljon erikoisempaa oli päästä kapteenin mu- 
kana komentosillalle. Kun kapteeni huomasi, millä 
mielenkiinnolla Erkki seurasi laivan liikkeitä, lausui 
hän: 

"Saatpa nähdä, poikani, ja usko minua, että vielä 
kerran sinä ohjaat laivaa. Se on muuten kaikkien me- 
ren rannalla asuvien poikien hartain toive." 

Tämä oli aivan uusi ajatus ja se antoi uutta viehä- 
tystä kaikelle, mitä hän ympärillään näki. Ihastu- 
neena hän katseli tummansinistä, hienoin värein väl- 
kehtivää meren pintaa ja hengitti raitista meri-ilmaa. 
Mahtoipa elämä merellä olla ihanaa! 

"Onko isoisän talo meren rannalla?" kysyi Erkki. 

"On, Päivölä on pienellä niemellä, jota kolmelta 
puolelta huuhtoo meri." 

Meri, joka ensi hetkistä lähtien niin voimakkaasti 
oli häneen vaikuttanut, tulisi siis olemaan hänen ainai- 
sena seuranaan. 

Kaikki ympärillä näkemänsä ja kuulemansa täytti 
niin kokonaan Erkin mielen, että vasta kapteenin ky- 
syessä, oliko hänellä evästä matkassa, tunsi Erkki, mi- 
ten huutava nälkä hänellä oli. Häm lähti etsimään 
eväskoriaan ja eväät taisivat tuntua hetken yhtä mie- 
lenkiintoisilta kuin meri vähää ennen. 

Sitten Erkki pistäytyi vielä pikipäin kapteenin 
luona komentosillalla, ennenkuin oli mentävä levolle 
kapteenin hyttiin. 

Seuraavana aamuna Erkki heräsi jö aikaisin. Kan- 
nelta oli kuulunut kolinaa. Erkki jo luuli nukkuneensa 

liian kauan. Yhdellä harppauksella hän oli keskellä 
lattiaa. Aurinko paistoi kirkkaasti pieneen hyttiin. 
Nopeasti hän puki ylleen ja ehti olla ihan täysissä pu- 
keissa, kun kapteeni hetkistä myöhemmin kurkisti 
ovesta ja kertoi, että aivan pian jo oltaisiin perillä. 
Yhdessä hän juoksi kapteenin kanssa kannelle rait- 
tiina kuin aamu, sydän iloa ja riemua täynnä. Sitten 
hän jäi nojaamaan laivan kaidetta vasten ihaillen kau- 
niita, vehmaita saaria ja kapeita salmia, aprikoiden 
mielessään, missä hänen tuleva kotinsa mahtoi olla. 
Kaiken tämän ihanuuden oli äitikin nähnyt, sen takia 
se Erkistä näytti kahta kauniimmalta. 

"Hetken päästä näen rakkaan isoisäni!" Ajatus 
täytti hänet ilolla ja vavistuksella. 

Väkeä oli kovasti kertynyt satamaan. Erkin pää 
oli mennä ihan pyörälle katsellessaan tuota kirjavaa, 
liikehtivää joukkoa. Isoisää hänen silmänsä sieltä jou- 
kosta etsivät. 

Laiva kiinnitettiin laituriin. Matkustajat tungek- 
sivat nostosillan ympärillä. Matka-arkkuja raahattiin 
esiin. Kaikki oli Erkistä yhtä sekamelskaa ja mylläk- 
kää. Samassa hän kuuli takanaan kapteenin äänen: 

"Niin, tässä hän nyt on." 

Erkki katseli taakseen. Hänen edessään seisoi kap- 
teeni ja tämän vieressä vanha, valkohapsinen pieni 
mies. Vanhus katseli hellästi poikaa ja samassa Erkin 
mielessä välähti: "Juuri tuo on minun rakas isoisäni." 
Vanhus ojensi molemmat kätensä Erkkiä kohti. 

"Rakas poikani, miten oletkaan äitisi näköinen!" 

Erkki painautui avoimeen syliin katsoen hellästi 
isoisän kyyneleisiin silmiin. Nämä kaksi, jotka nyt 

ensi kertaa näkivät toisensa, olivat ehtineet tulla ys- 
täviksi jo ennen tapaamistaan. Vanhus oli Erkissä saa- 
nut takaisin rakkaan lapsensa, jota oli monet pitkät 
vuodet kaivannut. Erkki taas oli oppinut rakastamaan 
isoisää äitinsä kertomana. 

Kiireesti hyvästeltyään kapteenia lähtivät isoisä ja 
Erkki käsi kädessä lähellä olevaan taloon. Siellä he- 
vonen ja rattaat odottivat heitä. 

Erkki kertoi vilkkaasti kuten ainakin hyvälle tut- 
tavalle matkastaan, Martasta ja kaikista rakkaista ys- 
tävistä Tammistossa. Isoisä ei puhunut paljon, mutta 
hänen katseensa seurasi koko ajan poikaa. Isoisän suu- 
pielessä värähteli onnellinen hyimyn häive. 

Taluttaessaan esiin hevostaan, nuorta komeata tam- 
maa isoisä jutteli: 

'Tulepa nyt, Erkki, katsomaan, mitä pidät tästä 
hevosesta. Saat antaa sille nimen ihan ensi töiksesi. 
Tähän asti olemme kutsuneet sitä vaan varsaksi. Oi- 
kein kiltti hevonen. Kas, minulla kun ei ole ollut lap- 
sia, olen jutellut eläinteni kanssa ja hyväillyt niitä, 
siksipä olemmekin oikein hyviä ystäviä." 

Erkki tarjosi varsalle isoisän antaman leipäpalan 
ja hyväili sen kaunista päätä. Keskellä otsaa sillä oli 
pieni valkoinen täplä. 

"Eikö Tähti isoisän mielestä olisi sopiva nimi?" 

"Sehän on mainio! Sinäpä sen keksit. Ja nyt läh- 
demme ajamaan, niin saat nähdä, mihin Tähti pys- 
tyy." 

Heidän noustessaan rattaille Tähti käänsi päätään, 
aivan kuin katsoakseen, milloin kaikki olisi kunnossa. 

Heti kun he olivat istuutuneet ja isoisä tarttunut oh- 
jaksiin, lähti se reippaasti juoksemaan. 

"Tänään minä taidan pidellä ohjaksia", puhui iso- 
isä, "kun sinulla on niin paljon katseltavaa ympäril- 
läsi, mutta toiste sinä varmasti rupeatkin minun ajo- 
pojakseni." 

Erkillä oli todella paljon katsottavaa. Tie kiemur- 
teli halki lehti- ja havumetsien. Paikka paikoin vi- 
lahti puitten lomitse kappale siintävää merta. 

Loppumatkan isoisä istui melkein ääneti. Hän 
näytti miettivän jotakin. Isoisällä oli jotakin sydä- 
mellä, sen Erkki huomasi, mutta hänen oli vaikea pu- 
hua. Vihdoin hän alkoi: 

"Meillä ei ole enää pitkälti matkaa jäljellä, ennen- 
kuin olemme Päivölässä. Luulen, että sinä tulet pitä- 
mään siitä. Äitisi sanoi sitä maailman kauneimmaksi 
paikaksi. Toivon sydämestäni, että tulisit siellä myös 
viihtymään, mutta eräästä asiasta minun täytyy si- 
nulle jo etukäteen kertoa. Kuten jo kirjeessäni mai- 
nitsin, on Riitta-ineiti ollut jo monta vuotta talouden- 
hoitajanani. Minun täytyy myöntää, että hän on 
kelpo nainen, mutta toisinaan hän saattaa olla kovin 
huonolla tuulella. Siitä sinun, Erkki, ei pidä välittää. 
Me kaksi tulemme kyllä aina olemaan yhtä puolta." 

Nyt tie teki nousua ja Tähti hiljensi kulkuaan. Kun 
päästiin mäen törmälle, harveni metsä ja äkkiä au- 
keni Erkin silmien eteen viehättävä näky. Kaunis, 
kaksikerroksinen, punaiseksi maalattu rakennus val- 
koisine nurkkauksineen oli lehtimetsän ympäröimänä. 
Puitten lomitse meri sieltä täältä pilkisti näkyviin. 
Pihamaa oli yhtenä kukkaismerenä. Vähän taaem- 

pana näytti olevan hedelmäpuita, joitten oksat aivan 
notkuivat hedelmien painosta. 

Isoisää Erkin äänetön ihastus näytti ilahuttavan. 

Tähti pysähtyi villiviiniköynnöksen peittämän por- 
taikon eteen. Renikipoika tuli heitä vastaan ja lausui 
Erkin tervetulleeksi vetäen suunsa leveään, hyvän- 
suopaan irvistelyyn. Ketään muuta ei pihamaalla nä- 
kynytkään. Isoisä nosti Erkin rattailta. Erkkiä se 
vähän hävetti, olisihan hän itsekin kyennyt siitä alas 
kapuamaan, mutta isoisälle näytti olevan iloksi, kun 
sai sulkea pojan syliinsä. 

Käsi kädessä he menivät taloon. Isoisä johti hänet 
ensimmäiseksi kauniiseen kamariin, johon avautui ovi 
suoraan eteisestä. 

"Tämä tulee olemaan meidän yhteinen huoneem- 
me", jutteli isoisä. "Kerran tämä oli äitisi huone ja 
moni esine täällä on kerran ollut hänen. Miten rak- 
kaita ne ovatkaan minulle. Tämän kukka 1 pöydän sai 
hän lahjaksi viimeisenä kodissa viettäimänä syntymä- 
päivänään, tätä lipastoa, joka nyt tulee sinun omak- 
sesi, hän lapsesta asti käytti. Tässä sängyssä hän nuk- 
kui viimeiseen yöhön asti, jonka hän oli luonani. Muis- 
tan ajan, jolloin minun oli hyvin vaikea katsella näitä, 
niin surullisia muistoja ne mielessäni herättivät. 
Mutta nyt oh toisin, kun sinä olet täällä ja aivankuin 
jatkat siitä, mihin hän päätti." 

Erkki katseli ympärilleen ihaillen näitä kalliita 
muistoesineitä. Hän silmäili ulos ikkunasta. Mikä 
ihana näky sieltä avautuikaan yli hedelmäpuutarhan, 
yli vihantien niittyjen siintävälle, aavalle merelle, 
josta aaltojen loiske kuului hiljaisena kohinana. 

Isoisä oli istuutunut nojatuoliin tarkastellen tyy- 
tyväisenä pojan ilosta säteileviä kasvoja. Erkki tuli 
vanhuksen luo, kietoi käsivartensa hänen kaulaansa 
ja sanoi: 

"Kiitos, rakas isoisä, kun otit minut luoksesi. Iloit- 
sen niin täällä olostani." 

Isoisä veti hänet syliinsä ja samassa hän tunsi raik- 
kaat lapsenhuulet huulillaan — ensi kerran moneen 
vuoteen. 

Parvekkeelta kuului tylyä yskintää. Isoisä aivan 
kuin havahtui ikävään todellisuuteen. 

"Se on Riitta. Hän kai tahtoo huomauttaa aamiai- 
sen odottavan meitä." 

Riitta-neiti seisoi parvekkeella pöydän ääressä siir- 
rellen ruokia tarjottimelta pöydälle. Hän oli pitkän- 
puoleinen, laiha, leuka ja nenä olivat kovin terävät. 
Yllään hänellä oli siisti pumpulipuku ja päässä lumi- 
valkea päähine. Mutta miten happaman ja surkean 
näköinen hän oli. Erkkiä miltei peloitti. 

Mutta hän rohkaisi itsensä, astui reippaasti Riitta- 
neidin luo, ojensi kätensä ja tervehti: "Hyvää päivää, 
Riitta-neiti." 

Riitta astun pari askelta taaksepäin, kumarsi jäy- 
kästi ja juhlallisesti. Mutta kohdatessaan pojan kirk- 
kaan katseen, hän hätkähti aivan kuin nuolen satut- 
tamana. Tuskallinen muisto oli koskettanut hänen 
sydäntään, herättäen hetkeksi nukkuvan omantunnon. 
Tuollaiset silmät hän kerran ennenkin oli nähnyt. Ne 
olivat hänen nuoren, herttaisen emäntänsä silmät, 
tuon tyttö raukan, jonka hyvyyden hän oli palkinnut 
yllyttämällä hänen isäänsä järkähtämättömällä ko- 



102 



vuudella jättämään hänet itsevalitsemaansa kohta- 
loon. 

Riitta oli siihen aikaan toivonut saavansa kerran 
hallita emäntänä Päivölässä, mutta kun hänelle vih- 
doin selvisi, ettei tuo toive voisikaan toteutua, katke- 
roitti hän mielensä. Saadessaan kuulla rouva Hessen 
kuolemasta heräsi hänessä taas toiveita, että kerran 
saisi periä osan Päivölän omaisuudesta. Olihan hän- 
kin ollut osallisena sen hankkimisessa. Mutta kun nyt 
lapsenlapset ilmestyivät, piti Riitta itseään kiittämät- 
tömyyden ja vääryyden uhrina. Hänellä oli mieles- 
tään täysi oikeus päästää valloille pahan tuulensa. 

Erkin näkeminen oli tuonut Martta Salmelan elä- 
västi hänen mieleensä. Vasta nyt hän käsitti, miten 
julmalla tavalla hän oli menetellyt tyttöraukkaa koh- 
taan. Vaikeata hänen oli tätä myöntää edes itselleen, 
vielä vaikeampaa muille. Itsekkyys oli liian syvälle 
juurtunut hänen sydämeensä. 

'Mutta ei edes ilmeenmuutos hänen kasvoillaan ollut 
päässyt kielimään, mitä hän sisimmässään viimeisinä 
minuuttena oli tuntenut. Yhtä ylpeän arvokkaana hän 
poistui keittiöönsä kuin oli tullutkin. 

Isoisä koetti parhaansa mukaan keksiä keinoja, mi- 
ten saisi karkoitetuksi sen ikävän tunnelman, minkä 
Riitan esiintyminen oli tuonut tullessaan. Isoisä ku- 
vaili kaikkia niitä kauniita paikkoja lähitienoolla, 
jotka Erkin äidille olivat olleet kovin rakkaita. Vielä 
samana päivänä hän halusi ne Erkille näyttää. Heidän 
olisi mentävä meren rannalle katselemaan ihmeellistä 
kallioluolaa, kuuntelemaan meren tyrskyä rannan 

kallioita vasten. Isoisä kertoi myös rakkaista hevosis- 
taan, lehmistään ja vasikoistaan. 

Erkki kuunteli tätä kaikkea haltioituneena, mieli 
täynnä iloista odotusta. Ei edes Riitta-neidin näkemi- 
nen kyennyt enää hänen iloaan häiritsemään. 

Heti aamiaisen jälkeen he pistäytyivät puutarhassa. 
Isoisä oli arvannut oikein, kypsät kirsikat vetivät eni- 
ten Erkkiä puoleensa. Erkki kapusi korkealle puun 
latvaan. Sieltä hän löysi suurimmat ja kypsimmät 
marjat. Isoisällä oli pieni kori matkassa, sen he täyt- 
tivät kaikenlaisilla marjoilla ja niin olivat eväät kä- 
velyretkeä varten varattu. 

Matkan varrella he poikkesivat hevoshaassa tutus- 
tumassa talon komeihin hevosiin, lehmiäkin he piki- 
päin pistäytyivät katsomassa ennenkun suuntasivat 
kulkunsa meren rannalle. 

Matkalla isoisä jutteli: 

"Kuulehan, Erkki, minä kun pelkäsin, että sinä ku- 
vittelit minua oikein häijyksi, vanhaksi jöröjukaksi." 

Erkki kääntyi isoisään päin, katsoi häntä suurin 
hämmästynein silmin, aivankuin hän ei olisi oikein 
tajunnut, mitä isoisä tarkoitti puheellaan. 

"Miten niin, isoisä", sai Erkki vihdoin sanotuksi. 
"Mutta eihän äiti olisi voinut pitää isoisästä niin ko- 
vasti, jos isoisä olisi ollut sellainen." 

Vanhuksen kasvot krkastuivat. "Pitikö hän todella 
minusta. Ja mistä sinä, poikani, sen tiedät?" 

"Äiti puhui usein isoisästä ja muistan, miten hän 
näytti silloin aina kovin iloiselta. Muistan, miten äiti 
kerrankin sanoi pitävänsä minusta niin paljon, kun 
olin niin isoisän näköinen." Erkki sammalsi ja punas- 

Lehmiäkin he pikipäin pistäytyivät katsomassa ennenkuin 
suuniasivai kaikunsa meren rannaiie. 

tui. Hän huomasi sanojensa kuulostavan omalta kii- 
tokselta. "Ei äiti tietystikään tarkoittanut, että olisin 
yhtä kiltti kuin isoisä. Olin vain päältäpäin isoisän 
näköinen. " 

Isoisän sydämellinen nauru sai Erkin yhä enemmän 
hämilleen. Erkin sanat olivat suuresti ilahduttaneet 
ja keventäneet vanhuksen sydäntä. Ne vakuuttivat 
hänelle, ettei tyttären sydän koskaan ollut kylmennyt 
hänelle, kaikesta hänen näennäisestä tylyydestään 
huolimatta. 

Erkistä tuntui, kuin hän olisi puhunut tyhmyyksiä. 
Asiaa korjatakseen hän lisäsi: 

"Kerran äiti myös sanoi tapaavansa isoisän tai- 
vaassa ja silloin vasita hän voisi olla oikein onnelli- 
nen." 

Isoisä ei enää nauranut. Hänen silmänsä täyttyivät 
kyynelillä-. 

He olivat kulkeneet metsän halki ja meren aava 
ulajxpa aukeni heidän silmäinsä eteen. Isoisä katseli 
lakkapäisiä aaltoja ja sitten tummansinistä taivasta. 
Kevyt pilvenhattara peitti juuri auringon. Hetken iso- 
isä seisoi mietteissään nojaten Erkin käsipuoleen. Sit- 
ten hän sanoi hiljaa: 

"Suokoon Jumala, ettei hänen tarvitse taivaassa 
turhaan minua odottaa. Tehdään me tässä liitto, sinä 
ja minä, että kuljemme Jeesuksen avulla aina ihanaa 
taivasta kohti, jossa äidilläsi nyt on koti, parempi kuin 
se, jonka ovet minä kerran häneltä suljin." 

Erkki puristi lujasti isoisän kättä. 

Kirjoja nuorimmille 



Elma Aaltonen s MAIJA 



Lasten Kuvalehden toimitussihteeri Elma Aaltonen 
on kirjoittanut lapsille romaanin, joka tuo mieleen 
tunnetut »Pikku Heidi» ja »Anna »-romaanisarjat, 
Maija on sarjan ensimmäinen osa ja kuvaa suoma- 
laisen koulutytön elämänvaiheita. 



Jalmari Vaulat KULTASI 1P1NEN SUDEN- 
KORENTO 



Satukokoelma, johon taiteilija Eeli Jaatinen on 
piirtänyt sykähdyttävän kauniit kuvat. Syvän 
luonnonrakkauden, nerokkaan mielikuvituksen ja 
mieleenpainuvien opetusten täysipainoista yhteis- 



Ensio Lehtonen t LASTEN ILOINEN KIRJA 



»Lasten iloinen kirja» on jo 5 painosta myydyn 
»Lasten kultaisen kirjan» jatko, sisältäen ihastut- 
tavia kertomuksia ja runoja. Suurta riemastusta 
herättää varmasti kirjan runsas kuvitus, jonka ovat 
tehneet taiteilijat Eeli Jaatinen ja Seppo Launis. 



Anna-Liisat P1KKU-JUSS1N MARJAMATKA 



Pikkulapsien ikioma kuvakirja. Siinä kerrotaan 
runoasussa »Pikku- Jussin» marjamatkasta. Kolmi- 
värikuvitus on taiteilija Eeli Jaatisen tunnettua 
työtä. 



työtä. 

